Naslovna | Ustav RS i propisi o Sudu | Pravilnik o bližem uređivanju postupka javne nabavke u Ustavnom sudu\nSu broj: 473/1\n9 . oktobar 2015. godine\nNa osnovu člana 22. stav 1. Zakona o javnim nabavkama („Službeni glasnik RS”, br. 124/12, 14/15 i 68/15), člana 42a stav 1. tačka 1) Zakona o Ustavnom sudu ("Službeni glasnik RS", br. 109/07, 99/11 i 18/13 - odluka US) i člana 27. stav 2. tačka 1) Poslovnika o radu Ustavnog suda („Službeni glasnik RS“, broj 103/13), Ustavni sud, na sednici održanoj 8. oktobra 2015. godine, doneo je\no bližem uređivanju postupka javne nabavke u Ustavnom sudu\nOvim pravilnikom (u daljem tekstu: Pravilnik) bliže se uređuje postupak planiranja nabavki, sprovođenje postupka javnih nabavki i izvršenje ugovora o javnim nabavkama u Ustavnom sudu, učesnici, odgovornosti, način obavljanja poslova javnih nabavki u skladu sa Zakonom o javnim nabavkama (u daljem tekstu: Zakon), a naročito se uređuje način planiranja nabavki (kriterijumi, pravila i način određivanja predmeta javne nabavke i procenjene vrednosti, način ispitivanja i istraživanja tržišta), odgovornost za planiranje, ciljevi postupka javne nabavke, način izvršavanja obaveza iz postupka, način obezbeđivanja konkurencije, sprovođenje i kontrola javnih nabavki, način praćenja izvršenja ugovora o javnoj nabavci.\nPravilnik je namenjen svim unutrašnjim organizacionim jedinicama Stručne službe Ustavnog suda (u daljem tekstu: organizacione jedinice) koje su, u skladu sa aktom o unutrašnjem uređenju i sistematizaciji radnih mesta, uključene u planiranje nabavki, sprovođenje postupaka javnih nabavki, izvršenje ugovora i kontrolu javnih nabavki.\nRukovodioci unutrašnjih organizacionih jedinica su u obavezi da upoznaju sve državne službenike sa pravima, obavezama i načinom postupanja propisanim Pravilnikom.\nCilj Pravilnika je da se nabavke sprovode u skladu sa Zakonom, da se obezbedi jednakost, konkurencija i zaštita ponuđača od bilo kog vida diskriminacije, da se obezbedi blagovremeno pribavljanje dobara, usluga i radova uz najniže troškove i u skladu sa objektivnim potrebama Ustavnog suda.\nOpšti ciljevi Pravilnika su:\n1) jasno i precizno uređivanje i usklađivanje obavljanja svih poslova javnih nabavki, a naročito planiranja, sprovođenja postupka i praćenja izvršenja ugovora o javnim nabavkama;\n2) utvrđivanje obaveze pisane komunikacije u postupku javne nabavke i u vezi sa obavljanjem poslova javnih nabavki;\n3) evidentiranje svih radnji i akata tokom planiranja, sprovođenja postupka i izvršenja ugovora o javnim nabavkama;\n4) uređivanje ovlašćenja i odgovornosti u svim fazama javnih nabavki;\n5) kontrola planiranja, sprovođenja postupka i izvršenja javnih nabavki;\n6) definisanje uslova i načina profesionalizacije i usavršavanja zaposlenih koji obavljaju poslove javnih nabavki, sa ciljem pravilnog, efikasnog i ekonomičnog obavljanja poslova iz oblasti javnih nabavki;\n7) definisanje opštih mera za sprečavanje korupcije u javnim nabavkama.\n2. PLANIRANJE NABAVKI\nPlan javnih nabavki sadrži obavezne elemente određene Zakonom i podzakonskim aktom i mora biti usaglašen sa budžetom Republike Srbije i finansijskim planom Ustavnog suda.\nKriterijumi koji se primenjuju za planiranje svake javne nabavke su:\n1) da li je predmet javne nabavke u funkciji obavljanja delatnosti i u skladu sa planiranim ciljevima koji su definisani propisima, planom i programom međunarodne saradnje i drugim relevantnim dokumentima;\n2) da li tehničke specifikacije i količine određenog predmeta javne nabavke odgovaraju stvarnim potrebama Ustavnog suda;\n3) da li je procenjena vrednost javne nabavke odgovarajuća s obzirom na ciljeve nabavke, a imajući u vidu tehničke specifikacije, neophodne količine i stanje na tržištu (cena i ostali uslovi javne nabavke);\n4) da li javna nabavka ima za posledicu stvaranje dodatnih troškova, kolika je visina i kakva je priroda tih troškova i da li je kao takva isplativa;\n5) da li postoje druga moguća rešenja za zadovoljavanje iste potrebe i koje su prednosti i nedostaci tih rešenja u odnosu na postojeće;\n6) stanje na zalihama, odnosno praćenje i analiza pokazatelja u vezi sa potrošnjom dobara (dnevno, mesečno, kvartalno, godišnje i sl);\n7) prikupljanje i analiza postojećih informacija i baza podataka o dobavljačima i zaključenim ugovorima;\n8) praćenje i poređenje troškova održavanja i korišćenja postojeće opreme u odnosu na troškove nove opreme, isplativost investicije, isplativost remonta postojeće opreme i sl;\n9) troškovi životnog ciklusa predmeta javne nabavke (trošak javne nabavke, troškovi upotrebe i održavanja, kao i troškovi odlaganja nakon upotrebe);\n10) rizici i troškovi u slučaju nesprovođenja postupka javne nabavke, kao i troškovi alternativnih rešenja.\nSlužba za opšte i finansijske poslove, koja je zadužena za koordinaciju postupka planiranja (u daljem tekstu: Nosilac planiranja), pre početka postupka prijavljivanja potreba za predmetima javnih nabavki, dostavlja organizacionim jedinicama pismenu instrukciju za planiranje (u daljem tekstu: Instrukcija).\nInstrukcijom se određuju polazni elementi za planiranje potreba koji se baziraju na: podacima o izvršenim javnim nabavkama, stanju zaliha i očekivanim promenama u vršenju pojedinih aktivnosti Ustavnog suda.\nInstrukcijom se određuje koja organizaciona jedinica planira koje predmete javnih nabavki.\nUtvrđivanje stvarnih potreba za predmetom nabavke\nPostupak planiranja organizacione jedinice počinje utvrđivanjem stvarnih potreba za predmetima javnih nabavki, koje su neophodne za obavljanje redovnih aktivnosti iz delokruga organizacione jedinice i koje su u skladu sa postavljenim ciljevima.\nNakon izvršene provere, Nosilac planiranja obaveštava rukovodioce organizacionih jedinica o svim uočenim neslaganjima potreba sa kriterijumima za planiranje javne nabavke.\nUsklađivanje stvarnih potreba sa kriterijumima za\nPredmet javne nabavke i određivanja predmeta nabavke\nProcenjena vrednost nabavke određuje se u skladu sa tehničkim specifikacijama utvrđenog predmeta javne nabavke i utvrđenim količinama, a kao rezultat prethodnog iskustva u nabavci konkretnog predmeta javne nabavke i sprovedenog istraživanja tržišta.\nIspitivanje i istraživanje tržišta predmeta javne nabavke\nOrganizacione jedinice ispituju i istražuju tržište svakog pojedinačnog predmeta javne nabavke i to tako što: ispituju stepen razvijenosti tržišta, upoređuju cene više potencijalnih ponuđača, prate kvalitet, period garancije, način i troškove održavanja, rokove isporuke, postojeće propise i standarde, mogućnosti na tržištu za zadovoljavanje potreba Ustavnog suda na drugačiji način i slično.\nOrganizacione jedinice ispituju i istražuju tržište na neki od sledećih načina:\n- ispitivanjem prethodnih iskustava u nabavci ovog predmeta javne nabavke (postojeće informacije i baze podataka o dobavljačima i ugovorima);\n- na drugi pogodan način, imajući u vidu svaki predmet nabavke pojedinačno.\nOdređivanje vrste postupka i objedinjavanje u jedinstveni postupak javne nabavke\nNosilac planiranja, nakon utvrđivanja spiska svih predmeta javnih nabavki, određuje ukupnu procenjenu vrednost istovrsnih predmeta javne nabavke na nivou Ustavnog suda.\nNosilac planiranja određuje vrstu postupka za svaki predmet javne nabavke, u skladu sa ukupnom procenjenom vrednošću istovrsnog predmeta javne nabavke i odgovarajućim odredbama Zakona.\nU skladu sa prethodno definisanom vrstom postupka, Nosilac planiranja objedinjuje sva istovrsna dobra, usluge i radove u jedinstveni postupak, gde god je to moguće, imajući u vidu dinamiku potreba i plaćanja.\nOdređivanja perioda na koji se ugovor o javnoj nabavci zaključuje\nOrganizacione jedinice opredeljuju period na koji se ugovor o javnoj nabavci zaključuje, u skladu sa važećim propisima i realnim potrebama, načelom ekonomičnosti i efikasnosti, a kao rezultat istraživanja tržišta svakog predmeta javne nabavke.\nDinamiku pokretanja postupaka javnih nabavki opredeljuje Nosilac planiranja, u skladu sa prethodno definisanim okvirnim datumima zaključenja i izvršenja ugovora, a imajući u vidu vrstu postupka javne nabavke koji se sprovodi za svaki predmet javne nabavke, objektivne rokove za pripremu i dostavljanje ponuda, kao i propisane rokove za zahtev za zaštitu prava.\nOpredeljivanje i određivanje opravdanosti rezervisane javne nabavke i zajedničkog sprovođenja javne nabavke\nOrganizacione jedinice, kao rezultat istraživanja tržišta svakog predmeta javne nabavke, opredeljuju da li je opravdano sprovesti rezervisanu javnu nabavku.\nNosilac planiranja određuje da li je opravdano zajedničko sprovođenje javne nabavke, imajući u vidu rezultate istraživanja tržišta svakog predmeta javne nabavke i potrebe Ustavnog suda.\nObaveze i ovlašćenja učesnika u planiranju\nObaveze i ovlašćenja (odgovornosti) učesnika u planiranju su opredeljeni tako što, pre donošenja godišnjeg Plana javnih nabavki Ustavnog suda:\n- rukovodioci organizacionih jedinica utvrđuju i iskazuju potrebe za predmetima javnih nabavki uz precizno navođenje svih podataka traženih Instrukcijom i dostavljaju Nosiocu planiranja dokument o iskazanim potrebama;\n- Nosilac planiranja proverava iskazane potrebe tako što vrši formalnu, računsku i logičku kontrolu predloženih predmeta, količina, procenjene vrednosti, prioriteta javnih nabavki kao i ostalih podataka, i predlaže njihove ispravke) i o tome obaveštava rukovodioce organizacionih jedinica;\n- rukovodioci organizacionih jedinica vrše neophodne ispravke i utvrđuju stvarne potrebe za predmetima javnih nabavki, te dostavljaju dokument o iskazanim potrebama nosiocu planiranja;\n- Nosilac planiranja dostavlja prikupljene podatke državnom službeniku u čijem su delokrugu poslovi računovodstva i finansija radi objedinjavanja istih na nivou Ustavnog suda, na bazi iskazanih potreba, a u skladu sa Instrukcijama za izradu budžeta. Objedinjene podatke državni službenik dostavlja sekretaru Ustavnog suda koji priprema predlog budžeta Ustavnog suda za narednu godinu i isti dostavlja Komisiji za organizaciona i finansijska pitanja Ustavnog suda;\n- Komisija za organizaciona i finansijska pitanja razmatra usklađenost prijavljenih potreba predmeta javnih nabavki sa stvarnim potrebama Ustavnog suda i ocenjuje opravdanost prijavljenih potreba. Komisija za organizaciona i finansijska pitanja može od sekretara Ustavnog suda, učesnika u planiranju i Nosioca planiranja zahtevati dodatna objašnjenja i izmene planiranih predmeta javnih nabavke, količina, procenjene vrednosti, redosleda prioriteta;\n- Komisija za organizaciona i finansijska pitanja utvrđuje predlog budžeta Ustavnog suda, koji upućuje predsedniku Ustavnog suda radi dostavljanja na mišljenje ministarstvu nadležnom za poslove finansija;\n- konačan predlog budžeta Ustavnog suda utvrđuje se na sednici Ustavnog suda.\n3. DONOŠENJE GODIŠNJEG PLANA JAVNIH NABAVKI\nDonošenje Plana javnih nabavki\nGodišnji plan javnih nabavki usvaja se na sednici Ustavnog suda.\nDostavljanje Plana javnih nabavki nadležnim državnim organima\nPlan javnih nabavki Nosilac planiranja dostavlja rukovodiocima organizacionih jedinica.\nPlan javnih nabavki Nosilac planiranja u roku od deset dana od dana donošenja objavljuje na Portalu javnih nabavki.\nAko pojedini podaci iz Plana javnih nabavki predstavljaju poslovnu tajnu u smislu zakona kojim se uređuje zaštita poslovne tajne ili predstavljaju tajne podatke u smislu zakona kojim s euređuje tajnost podataka, ti podaci iz plana se neće objaviti.\nU slučaju iz prethodnog stava ovog člana, Nosilac planiranja Plan javnih nabavki u izvornom obliku dostavlja Upravi za javne nabavke i Državnoj revizorskoj instituciji.\nIzmene i dopune Plana javnih nabavki\nIzmene i dopune Plana javnih nabavki Nosilac planiranja u roku od deset dana od dana donošenja objavljuje na Portalu javnih nabavki.\n4. IZVRŠENJE PLANA JAVNIH NABAVKI\nNosilac planiranja i učesnici u planiranju u delu koji su planirali dužni su da prate izvršenje Plana javnih nabavki po različitim kriterijumima (poziciji plana, predmetu nabavke, vrsti postupka, broju zaključenih ugovora, dobavljačima, realizaciji i važenju pojedinačnih ugovora i sl).\nNosilac planiranja, u sklopu Instrukcija daje uputstvo rukovodiocima organizacionih jedinica u vezi sa načinom i rokovima za praćenja i dostavljanja podataka o izvršenju Plana javnih nabavki, za određene predmete javnih nabavki.\nSačinjavanje i dostavljanje izveštaja o izvršenju Plana javnih nabavki\nNosilac planiranja dostavlja Upravi za javne nabavke tromesečni izveštaj o sprovedenim postupcima i zaključenim ugovorima o javnoj nabavci, o obustavljenim i poništenim postupcima javne nabavke, kao i izveštaj o izvršenju ugovora o javnoj nabavci, u skladu sa Zakonom.\n1) celishodnost i opravdanost javne nabavke - pribavljanje dobara, usluga ili radova odgovarajućeg kvaliteta i potrebnih količina, za zadovoljavanje stvarnih potreba naručioca na efikasan, ekonomičan i efektivan način;\n3) efektivnost (uspešnost) - stepen do koga su postignuti postavljeni ciljevi, kao i odnos između planiranih i ostvarenih efekata određene nabavke;\nDostavljanje, prijem pismena i komunikacija u poslovima javnih nabavki\nDostavljanje, prijem, kretanje i evidentiranje ponuda, prijava i drugih pismena u vezi sa postupkom javne nabavke i obavljanjem poslova javnih nabavki obavlja se preko pisarnice Ustavnog suda.\nEvidentiranje i čuvanje ponuda i obaveza čuvanja podataka\nPrimljene ponude u postupku javne nabavke, izmene i dopune ponude, zavode se u trenutku prijema i na svakoj ponudi, odnosno izmeni ili dopuni ponude, zaposleni u odseku pisarnice obavezno mora naznačiti datum i tačno vreme prijema.\nUkoliko lice iz stava 1. ovog člana utvrdi nepravilnosti prilikom prijema ponude, dužan je da o tome sačini belešku i dostavi je rukovodiocu Službe za opšte i finansijske poslove.\nRukovodilac službe za opšte i finansijske poslove čuva primljene ponude u zatvorenim kovertama do otvaranja ponuda kada ih predaje Komisiji za javnu nabavku.\nPrijem ponuda potvrđuje se potpisom predsednika Komisije za javnu nabavku ili člana komisije, u posebnoj evidenciji o primljenim ponudama.\nOdsek pisarnice i Služba za opšte i finansijske poslove, kao i svi zaposleni koji su imali uvid u podatke o dostavljenim ponudama, dužni su da čuvaju kao poslovnu tajnu imena zainteresovanih lica, ponuđača, podnosilaca prijava, kao i podatke o podnetim ponudama, odnosno prijavama, do otvaranja ponuda, odnosno prijava.\nPrijem ponuda elektronskim putem\nElektronsku poštu zainteresovana lica dostavljaju na imejl adrese koje su određene za prijem pošte u elektronskom obliku, u skladu sa zakonom ili posebnim propisom.\nAko se pri prijemu, pregledu ili otvaranju elektronske pošte utvrde nepravilnosti ili drugi razlozi koji onemogućavaju postupanje po ovoj pošti, ta pošta se preko imejl naloga vraća pošiljaocu, uz navođenje razloga vraćanja.\nZahtev za pokretanje postupka javne nabavke podnosi organizaciona jedinica koja je korisnik nabavke (u daljem tekstu: Podnosilac zahteva).\nZahtev iz stava 1. ovog člana podnosi se ukoliko je javna nabavka predviđena godišnjim Planom javnih nabavki Ustavnog suda.\nZahtev iz stava 1. ovog člana podnosi se Službi za opšte i finansijske poslove u roku za pokretanje postupka koji je određen Planom javnih nabavki.\nPodnosilac zahteva dužan je da navede predmet javne nabavke, procenjenu vrednost, tehničke specifikacije, kvalitet, količinu i opis dobara, radova ili usluga, način sprovođenja kontrole i obezbeđivanja garancije kvaliteta, tehničke propise i standarde koji se primenjuju, rok izvršenja, mesto izvršenja ili isporuke dobara, eventualne dodatne usluge i slično, održavanje, garantni rok, tako da ne koristi diskriminatorske uslove i tehničke specifikacije.\nPostupanje po zahtevu za pokretanje postupka javne nabavke\nPo prijemu zahteva za pokretanje postupka javne nabavke, Služba za opšte i finansijske poslove proverava da li isti sadrži sve utvrđene elemente, a naročito da li je javna nabavka predviđena Planom javnih nabavki Ustavnog suda za tekuću godinu.\nUkoliko podneti zahtev sadrži sve neophodne elemente, zahtev se dostavlja rukovodiocu Službe za opšte i finansijske poslove koji odobrava podneti zahtev.\nNa osnovu odobrenog zahteva, Služba za opšte i finansijske poslove sačinjava predlog odluke o pokretanju postupka javne nabavke i predlog rešenja o imenovanju Komisije za javnu nabavku, koje, zajedno sa zahtevom za pokretanje postupka javne nabavke i ostalom pratećom dokumentacijom, upućuje sekretaru Ustavnog suda radi dostavljanja predsedniku Ustavnog suda.\nOdluku o pokretanju postupka javne nabavke i rešenje o imenovanju komisije za javnu nabavku donosi predsednik Ustavnog suda.\nSastav komisije za javnu nabavku\nKomisija za javnu nabavku (u daljem tekstu: Komisija) ima tri člana od kojih je jedan lice sa stečenim obrazovanjem na pravnom fakultetu, na studijama drugog stepena (diplomske akademske studije - master, specijalističke akademske studije, specijalističke strukovne studije), odnosno na osnovnim studijama u trajanju od najmanje četiri godine, a jedan koji ima odgovarajuće stručno obrazovanje iz oblasti iz koje je predmet javne nabavke.\nČlanovi Komisije imenuju se iz reda zaposlenih u Službi za opšte i finansijske poslove i korisnika nabavke, a mogu biti imenovani i članovi iz drugih unutrašnjih organizacionih jedinica ukoliko za to postoji objektivna potreba.\nU Komisiju se ne mogu imenovati lica koja mogu biti u sukobu interesa za predmet javne nabavke. Nakon donošenja rešenja, članovi Komisije potpisuju izjavu kojom potvrđuju da u predmetnoj javnoj nabavci nisu u sukobu interesa.\nUkoliko smatraju da mogu biti u sukobu interesa ili ukoliko u toku postupka javne nabavke saznaju da mogu doći u sukob interesa, članovi komisije o tome bez odlaganja obaveštavaju predsednika Ustavnog suda.\nPružanja stručne pomoći Komisiji\nKomisija za javnu nabavku priprema konkursnu dokumentaciju, u skladu sa Zakonom i podzakonskim aktima\nKonkursna dokumentacija mora biti potpisana od strane Komisije najkasnije do dana objavljivanja.\nObjavljivanje oglasa o javnoj nabavci, konkursne dokumentacije i drugih akata u postupku javne nabavke vrši Služba za opšte i finansijske poslove za potrebe Komisije za javnu nabavku, u skladu sa Zakonom.\nPrilikom otvaranja ponuda Komisija sačinjava zapisnik, koji sadrži podatke predviđene Zakonom.\nZapisnik o otvaranju ponuda potpisuju članovi Komisije i predstavnici ponuđača, koji preuzimaju primerak zapisnika, a ponuđačima koji nisu učestvovali u postupku otvaranja ponuda dostavlja se zapisnik u roku od tri dana od dana otvaranja.\nStručna ocena i sastavljanje izveštaja o stručnoj oceni ponuda\nKomisija je dužna da, nakon otvaranja ponuda, pristupi stručnoj oceni ponuda u skladu sa Zakonom, i o pregledu i oceni ponuda za javnu nabavku sačini Izveštaj o stručnoj oceni ponuda.\nZa ocenu tehničkih specifikacija i dokumenata naročito je odgovoran član Komisije koji poseduje stručno znanje o predmetu nabavke. Za ocenu ponude sa finansijskog aspekta naročito je odgovoran član Komisije koji poseduje stručno znanje iz oblasti finansija, a za sva ostala pitanja naročito je odgovoran predsednik Komisije.\nOdredbe ovog člana shodno se primenjuju i na izveštaj o stručnoj oceni prijava.\nPredlozi akata u postupku javne nabavke i njihovo dostavljanje\nU skladu sa Izveštajem o stručnoj oceni ponuda, Komisija priprema predlog odluke o dodeli ugovora, predlog odluke o zaključenju okvirnog sporazuma, predlog odluke o obustavi postupka javne nabavke, odnosno predlog odluke o priznavanju kvalifikacije.\nPredlog odluke iz stava 1. ovog člana dostavlja se na potpis predsedniku Ustavnog suda.\nPotpisana odluka se dostavlja ponuđačima putem pošte preporučeno sa povratnicom, u roku od tri dana od dana donošenja.\nNačin postupanja u toku zaključivanja ugovora\nPo isteku roka za podnošenje zahteva za zaštitu prava nakon donošenja odluke o dodeli ugovora, odnosno odluke o zaključenju okvirnog sporazuma, odnosno ako u roku predviđenim Zakonom nije podnet zahtev za zaštitu prava ili je zahtev za zaštitu prava odbačen ili odbijen, Služba za opšte i finansijske poslove sačinjava predlog ugovora, a isti mora odgovarati modelu ugovora iz konkursne dokumentacije.\nUgovor potpisuje predsednik Ustavnog suda, odnosno lice koje ovlasti predsednik Ustavnog suda.\nNakon potpisivanja ugovora, Služba za opšte i finansijske poslove dostavlja primerke ugovora na potpisivanje drugoj ugovornoj strani.\nSlužba za opšte i finansijske poslove dostavlja potpisani primerak ugovora korisniku nabavke.\nSlužba za opšte i finansijske poslove pruža stručnu pomoć Komisiji u vezi sa sprovođenjem postupka i obavlja druge aktivnosti u vezi sa sprovođenjem postupka javne nabavke.\nZa zakonitost sprovođenja postupka javne nabavke, sačinjavanje predloga i donošenje odluka, rešenja i drugih akata u postupku javne nabavke odgovorni su: predsednik Ustavnog suda, sekretar Ustavnog suda, rukovodilac Služba za opšte i finansijske poslove i Komisija.\nAkte u postupku javne nabavke sačinjava rukovodilac Službe za opšte i finansijske poslove, a Komisija sačinjava konkursnu dokumentaciju, zapisnik o otvaranju ponuda i izveštaj o stručnoj oceni ponuda.\nTehničke specifikacije, kao obavezan deo konkursne dokumentacije, podnosilac zahteva određuje na način koji će omogućiti zadovoljavanje stvarnih potreba naručioca i istovremeno omogući širokom krugu ponuđača da podnesu odgovarajuće ponude.\nKomisija može izvršiti izmene tehničkih specifikacija, uz prethodno pribavljenu saglasnost podnosioca zahteva.\nZa postupanje u rokovima za zaključenje ugovora, odgovoran je rukovodilac naručioca.\nSlužba za opšte i finansijske poslove prikuplja podatke, sačinjavanja i dostavlja izveštaj o javnim nabavkama Upravi za javne nabavke vrši.\nSlužba za opšte i finansijske poslove, članovi Komisije, kao i svi zaposleni koji su imali uvid u podatke o ponuđačima sadržane u ponudi koje je kao poverljive, u skladu sa Zakonom, ponuđač označio u ponudi, dužni su da čuvaju kao poverljive i odbiju davanje informacije koja bi značila povredu poverljivosti podataka dobijenih u ponudi.\nNe smatraju se poverljivim dokazi o ispunjenosti obaveznih uslova, cena i drugi podaci iz ponude koji su od značaja za primenu elemenata kriterijuma i rangiranje ponude.\nČuvanje ponuda i druge dokumentacije\nPonude i sva dokumentacija iz postupka javne nabavke, čuvaju se u Službi za opšte i finansijske poslove do izvršenja ugovora, nakon čega se dostavlja nadležnoj unutrašnjoj organizacionoj jedinici na arhiviranje.\nZahtev za zaštitom poverljivosti podataka\nU konkursnoj dokumentaciji može se zahtevati zaštita poverljivosti podataka koji se ponuđačima stavljaju na raspolaganje, uključujući i njihove podizvođače.\nPreuzimanje konkursne dokumentacije može se usloviti potpisivanjem izjave ili sporazuma o čuvanju poverljivih podataka ukoliko ti podaci predstavljaju poslovnu tajnu u smislu zakona kojim se uređuje zaštita poslovne tajne ili predstavljaju tajne podatke u smislu zakona kojim se uređuje tajnost podataka.\nEvidentiranja radnji i akata u vezi sa javnim nabavkama i njihovo čuvanje\nU Ustavnom sudu se evidentiraju sve radnje i akti tokom planiranja, sprovođenja postupka i izvršenja javne nabavke, čuva sva dokumentacija vezana za javne nabavke, u skladu sa propisima koji uređuju oblast dokumentarne građe i arhiva.\nSlužba za opšte i finansijske poslove je dužna da prikuplja i evidentira podatke o postupcima javnih nabavki i zaključenim ugovorima o javnim nabavkama, kao i da Upravi za javne nabavke dostavlja tromesečni izveštaj.\nTromesečni izveštaj iz stava 2. ovog člana potpisuje sekretar Ustavnog suda.\nNakon izvršenja ugovora o javnoj nabavci ili konačnosti odluke o obustavi postupka, Služba za opšte i finansijske poslove svu dokumentaciju dostavlja Odseku pisarnice radi arhiviranja, koji čuva svu dokumentaciju vezanu za javne nabavke, u skladu sa propisima koji uređuju oblast dokumentarne građe i arhiva.\nSlužba za opšte i finansijske poslove vodi evidenciju svih zaključenih ugovora o javnim nabavkama i evidenciju dobavljača, u elektronskoj formi.\n5. KONTROLA JAVNIH NABAVKI\nLice ovlašćeno za kontrolu javnih nabavki\nKontrolu javnih nabavki vrši sekretar Ustavnog suda.\nSekretar Ustavnog suda nezavisno sprovodi kontrolu planiranja, sprovođenja i izvršenja javnih nabavki.\nSadržina postupka kontrole javnih nabavki\nKontrola javnih nabavki obuhvata kontrolu mera, radnji i akata Ustavnog suda u postupku planiranja, sprovođenja postupka i izvršenja ugovora o javnoj nabavci, i to:\n1) postupka planiranja i celishodnosti planiranja konkretne javne nabavke sa stanovišta potreba i delatnosti Ustavnog suda;\n2) kriterijuma za sačinjavanje tehničke specifikacije;\n3) načina ispitivanja tržišta;\n4) opravdanosti dodatnih uslova za učešće u postupku javne nabavke i kriterijuma za dodelu ugovora;\n5) načina i rokova plaćanja, avanse, garancije za date avanse;\n6) izvršenja ugovora, a posebno kvalitet isporučenih dobara i pruženih usluga, odnosno izvedenih radova;\n7) stanja zaliha;\n8) načina korišćenja dobara i usluga.\nKontrola javnih nabavki se sprovodi u skladu sa donetim godišnjim planom kontrole, koji priprema sekretar Ustavnog suda u roku od 10 dana od dana donošenja plana javnih nabavki.\nPlan kontrole javnih nabavki sadrži: predmet kontrole, cilj kontrole, subjekt kontrole, okvirne datume vršenja kontrole.\nPredmet kontrole se određuje na osnovu: vrednosti postupka, predmeta nabavke, procene rizika, učestalosti nabavke i dr.\nPlan kontrole se dostavlja predsedniku Ustavnog suda.\nIzmena godišnjeg plana kontrole javnih nabavki\nIzmena godišnjeg plana kontrole se vrši na način i po postupku za donošenje plana kontrole javnih nabavki.\nVanredna kontrola javnih nabavki\nUkoliko postoje saznanja koja ukazuju na eventualne slabosti u postupku planiranja, sprovođenja ili izvršenja nabavki, a čija kontrola nije predviđena planom kontrole za tekuću godinu, može se sprovesti i vanredna kontrola.\nVanrednu kontrolu vrši sekretar Ustavnog suda, nakon što o kontroli i razlozima za njeno sprovođenje upozna predsednika Ustavnog suda.\nVanredna kontrola se sprovodi po postupku za sprovođenje redovnih kontrola.\nKontrola se može vršiti u toku i nakon planiranja nabavki, sprovođenja postupka javne nabavke i izvršenja ugovora o javnoj nabavci.\nObaveze organizacionih jedinica u postupku\nU toku vršenja kontrole javnih nabavki, organizacione jedinice su dužne da dostave sekretaru Ustavnog suda tražene informacije i dokumenta koja su u njihovom posedu ili pod njihovom kontrolom, u roku koji omogućava unutrašnjoj organizacionoj jedinici da pripremi i dostavi traženu dokumentaciju ili informacije.\nKomunikacija u toku vršenja kontrole se obavlja pisanim putem.\nNacrt izveštaja o sprovedenoj kontroli\nSekretar Ustavnog suda sačinjava nacrt izveštaja o sprovedenoj kontroli koji dostavlja subjektu kontrole na izjašnjenje. Na nacrt izveštaja, subjekat kontrole može dati pisani prigovor u roku od osam dana od dana dostavljanja nacrta. Na osnovu prigovora subjekta kontrole sekretar Ustavnog suda može izmeniti nalaz kontrole ukoliko je prigovor obrazložen i sadrži dokaze koji potvrđuju navode iz prigovora.\nIzveštaj o sprovedenoj kontroli i njegova sadržina\nNakon usaglašavanja nacrta izveštaja, sekretar Ustavnog suda sačinjava izveštaj o sprovedenoj kontroli koji dostavlja predsedniku Ustavnog suda i subjektu kontrole.\nIzveštaj o sprovedenoj kontroli sadrži:\n1) cilj kontrole,\n2) predmet kontrole,\n3) vreme početka i završetka kontrole,\n4) ime lica koje je vršilo kontrolu,\n5) spisak dokumentacije nad kojom je ostvaren uvid tokom kontrole,\n6) nalaz, zaključak, preporuke i predlog mera,\n7) potpis lica koje je vršilo kontrolu,\n8) preporuke koje se odnose na:\n(1) unapređenje postupka javnih nabavki kod naručioca;\n(2) otklanjanje utvrđenih nepravilnosti;\n(3) sprečavanje rizika korupcije u vezi sa postupkom javne nabavke;\n(4) preduzimanje mera na osnovu rezultata sprovedene kontrole.\nGodišnji izveštaj o sprovedenim kontrolama\nSekretar Ustavnog suda sačinjava godišnji izveštaj o sprovedenim kontrolama koji podnosi predsedniku Ustavnog suda, najkasnije do 31. decembra tekuće godine.\n6. NAČIN PRAĆENJA IZVRŠENJA UGOVORA O JAVNOJ NABAVCI\nDostavljanje ugovora i potrebne dokumentacije unutar naručioca\nSlužba za opšte i finansijske poslove neposredno po zaključenju ugovora o javnoj nabavci, ugovor dostavlja:\n- organizacionoj jedinici u čijem su delokrugu poslovi računovodstva i finansija;\n- drugim organizacionim jedinicama, ako su uključene u praćenje izvršenja ugovora kao korisnici isporučenih dobara, pruženih usluga ili izvedenih radova ili na čije će aktivnosti uticati izvršenje ugovora.\nKomunikaciju sa drugom ugovornom stranom u vezi sa izvršenjem ugovora o javnoj nabavci vrši rukovodilac Službe za opšte i finansijske poslove, odnosno drugo lice iz te Službe koje odredi rukovodilac Službe, odnosno, po nalogu sekretara Ustavnog suda, rukovodilac organizacione jedinice u čijem je delokrugu raspolaganje dobrima, uslugama ili radovima koji su predmet ugovora o javnoj nabavci (u daljem tekstu: organizaciona jedinica u čijem je delokrugu praćenje izvršenja ugovora o javnoj nabavci).\nRukovodilac iz člana 58. stav 2. Pravilnika pisanim nalogom određuje lice koje će vršiti kvantitativni i kvalitativni prijem dobara, usluga ili radova, odnosno koje će vršiti ostale potrebne radnje u vezi sa praćenjem izvršenja ugovora o javnoj nabavci.\nLice koje je zaduženo da vrši kvantitativni i kvalitativni prijem dobara, usluga ili radova, proverava:\nLice koje je imenovano da vrši kvantitativni i kvalitativni prijem dobara, usluga ili radova, sačinjava:\nSlužba za opšte i finansijske poslove dostavlja drugoj ugovornoj strani reklamacioni zapisnik i dalje postupa povodom reklamacije u vezi sa izvršenjem ugovora.\nRačuni i druga dokumenta za plaćanje primaju se u skladu sa opštim aktom Ustavnog suda kojim se uređuje budžetsko računovodstvo i istog dana se dostavljaju organizacionoj jedinici u čijem su delokrugu poslovi kontrole i obrade računa. Organizaciona jedinica vrši kontrolu podataka koji se odnose na vrstu, količinu, kvalitet i cene dobara, usluga ili radova. Posle kontrole ovih podataka, na računu se potpisuju zaposleni koji je u skladu sa pisanim nalogom izvršio kvantitativni i kvalitativni prijem dobara, usluga ili radova i rukovodilac organizacione jedinice u čijem je delokrugu praćenje izvršenja ugovora o javnoj nabavci, čime potvrđuju tačnost tih podataka.\nObaveštavanje o postojanju dokaza za negativne reference\nU slučaju postojanja dokaza za negativne reference, Služba za opšte i finansijske poslove iste bez odlaganja dostavlja Upravi za javne nabavke.\nStavljanje dobara na raspolaganje korisnicima unutar naručioca\nDobra se krajnjim korisnicima stavljaju na raspolaganje na osnovu dokumenta – trebovanje, koji organizacionoj jedinici u čijem je delokrugu magacinsko poslovanje dostavljaju rukovodioci organizacionih jedinica.\nUkoliko su ispunjeni zakonom propisani uslovi za izmenu ugovora o javnoj nabavci, Služba za opšte i finansijske poslove izrađuje predlog odluke o izmeni ugovora i predlog aneksa ugovora, koje dostavlja na potpis predsedniku Ustavnog suda.\nSlužba za opšte i finansijske poslove.u roku od tri dana od dana donošenja odluke o izmeni ugovora odluku objavljuje na Portalu javnih nabavki i dostavlja izveštaj Upravi za javne nabavke.\nUkoliko druga ugovorna strana ne otkloni greške u garantnom roku u skladu sa ugovorom, organizaciona jedinica u čijem je delokrugu praćenje izvršenja ugovora o javnim nabavkama proverava ispunjenost uslova za realizaciju ugovorenog sredstva finansijskog obezbeđenja za otklanjanje grešaka u garantnom roku i, ukoliko su za to ispunjeni uslovi, obaveštava zaposlenog za materijalno-finansijske poslove, koja realizuje sredstvo obezbeđenja za otklanjanje grešaka u garantnom roku.\nSlužba za opšte i finansijske poslove odmah i bez odlaganja dostavlja Upravi za javne nabavke ispravu o realizovanom sredstvu obezbeđenja.\nUsavršavanje zaposlenih koji obavljaju poslove javnih nabavki\nUstavni sud će omogućiti kontinuirano stručno usavršavanje zaposlenih koji obavljaju poslove javnih nabavki.\nProgram usavršavanja zaposlenih koji obavljaju poslove javnih nabavki sačiniće organizaciona jedinica u čijem su delokrugu kadrovski poslovi.\nOvaj pravilnik stupa na snagu u roku od osam dana od dana objavljivanja na oglasnoj tabli Ustavnog suda.


Severna Koreja: SAD rešene da se ponašaju neprijateljski\nU jučerašnjoj izjavi su posebno navedeni američki napori da se izvrši "otvoreni pritisak" da bi države sprovodile sankcije UN Severnoj Koreji.\nNajpre su, kako se navodi, SAD i još 23 zemlje poslale pismo komitetu Saveta bezbednosti zaduženog za nadzor sankcija u kom su zahtevale hitno delovanje "na osnovu apsurdnog izgovora o 'prevelikim količinama uvezene preradjene nafte'".\nSAD i druge potpisnice su u tom pismu optužile Severnu Koreju da krši sankcije UN uvozom mnogo veće količine naftnih derivata, ključnih za severnokorejsku ekonomiju, od dozvoljenih 500.000 barela godišnje. Međutim, Rusija i Kina su prošlog meseca sprečile da komitet izjavi da je Pjongjang prekoračio dozvoljeni uvoz.\nSevernokorejska misija je saopštila da su zatim SAD, Velika Britanija, Nemačka i Francuska 29. juna poslale cirkularno pismo svim članicama UN i "pozvale na repatrijaciju severnokorejskih radnika u inostranstvu, podstičući tako atmosferu sankcija i pritiska na Severnu Koreju", prenosi Beta.\nU saopštenju se dodaje da ne samo što to govori "o realnosti da su SAD u praksi sve rešenije i rešenije da izvode neprijateljske akte prema Severnoj Koreji iako pričaju o dijalogu" nego i da je pismo poslala američka misija pri UN "po nalogu Stejt departmenta, istog dana kada je predsednik (Donald) Tramp predložio samit".\nTramp je tog dana predložio severnokorejskom lideru Kim Džong Unu da se sretnu u demilitarizovanoj zoni između dve Koreje. Kim je prihvatio i Tramp je tom prilikom postao prvi aktuelni američki predsednik koji je ušao na teritoriju Severne Koreje.\nDvojica lidera su se dogovorila da ponovo pokrenu pregovore o denuklearizaciji Korejskog poluostrva, a severnokorejski državni mediji su sastanak opisali kao "divan događaj".\nU izjavi severnokorejskog predstavništva u UN, međutim, nije bilo pozitivnih tonova, i nisu pomenuti nuklearni pregovori već je fokus bio na sankcijama.\nSavet bezbednosti UN je uveo stroge sankcije Severnoj Koreji kao odgovor na nuklearne i raketne probe. Sankcije bi trebalo da uguše severnokorejski izvoz, 90 odsto trgovinske razmene Pjongjanga, i u Severnu Koreju vrate radnike poslate u inostranstvo da zarađuju devize.\nUprkos sastancima Trampa i Kima u Singapuru i Hanoju, SAD su nastavile da vrše pritisak na druge države da primenjuju sankcije a na Severnu Koreju da ih se pridržava.\n"Prilično je smešno što SAD nastavljaju opsesiju sankcijama i kampanjom pritiska na Severnu Koreju, smatrajući sankcije rešenjem svih problema. Kao što smo više puta saopštili, ne patimo za ukidanjem sankcija", navela je severnokorejska misija u saopštenju.\nOstalim članicama UN je poručeno da će morati da "budu na oprezu zbog namernih pokušaja SAD da podriju mirnu atmosferu stvorenu na Korejskom poluostrvu".


Svečano promovirana poštanska marka “20 godina konvertibilne marke” – JP BH Pošta\nCentralna banka Bosne i Hercegovine i “JP BH POŠTA” d.o.o. Sarajevo svečano su obilježili 20. godišnjicu konvertibilne marke (KM), novčane jedinice Bosne i Hercegovine. Svečanost je održana u Centralnoj banci BiH u Sarajevu. Tom prilikom promovirana je poštanska marka “20 godina konvertibilne marke”, koju je BH Pošta izdala u povodu ovog jubileja.\nMarka je štampana u tiražu od 10.000 primjeraka sa nominalnom vrijednošću od 1,50 KM. Autor ovog filatelističkog izdanja je dizajner BH Pošte Tamer Lučarević. BH Pošta je izdala i FDC koverat u tiražu od 150 primjeraka u vrijednosti od 2,00 KM. Na ovaj način BH Pošta je kao društveno odgovorna kompanija, čija su filatelistička izdanja velikim dijelom posvećena obilježavanju značajnih datuma i jubileja u Bosni i Hercegovini, dala svoj doprinos u obilježavanju 20 godina od uvođenja konvertibilne marke kao jedinstvene novčane valute naše države.\nGuverner Centralne banke BiH Senad Softić kazao je kako konvertibilna marka obilježava značajan jubilej.\n-Svih ovih godina, jedno je bilo sigurno – vrijednost konvertibilne marke, izražena u euru, nikad nije dovedena u pitanje. Centralna banka Bosne i Hercegovine novčanice domaće valute stavlja u opticaj i povlači iz opticaja pridržavajući se strogo pravila valutnog odbora utvrđenog Zakonom o Centralnoj banci Bosne i Hercegovine. Stoga, može se reći da je uvođenje konvertibilne marke bio ne samo dobar, nego i odlučujući korak u kreiranju monetarnog sistema i održavanja stabilnosti valute, rekao je guverner Softić.\n– U saradnji sa kolegama iz Centralne banke BiH odlučili smo da izdamo poštansku marku koja je posvećena konvertibilnoj marki, čije je uvođenje na prostoru cijele Bosne i Hercegovine potvrdilo da stabilna monetarna politika znači i svaku drugu stabilnost u zemlji. Ovo je značajan događaj za Bosnu i Hercegovinu i sve njene građane. BH Pošta će i ubuduće nastojati da bude dio svake priče koja je pozitivna i koja donosi dobrobit Bosni i Hercegovini, kao što je to i ovaj jubilej, kazao je Mirsad Mujić, generalni direktor BH Pošte.\nMujić je ovom prilikom guverneru Softiću uručio prve primjerke poštanske marke “20 godina konvertibilne marke”. Prisutni su mogli pogledati i stalnu izložbu novčanica i kovanica, koja je postavljena u foajeu Centralne banke BiH, a na web.stranici www.cbbh.ba može se pogledati i promotivni spot vezan za proizvodnju novčanica KM izdanja 2017.


NSinfo: "Dolazak Kontinentala u Novi Sad - od ogromnog značaja"\n"Dolazak Kontinentala u Novi Sad - od ogromnog značaja"\nMinistarka državne uprave i lokalne samopuprave Ana Brnabić ocenila je da otvaranje Centra za istraživanje i razvoj nemačke kompanije Kontinental u Novom Sadu ima izuzetan značaj\njer, kako podvlači, svaki razvojni centar pravi jedan eko-sistem- obrazovanja, startap kompanija, inovacija.\n"I nije važan sam po sebi, već pravi okruženje koje pomaže celoj Srbiji da se izdigne. To je razvojni centar, koji će umnogome upošljavati elektro i mašinske inžinjere, ne samo softver i to je jako bitno", rekla je Brnabić, navodeći da je premijer Vučić sa svojim timom dugo radio na tome, a ona delom učestvovala u razgovorima.\n" Dolazak Kontinentala u Srbiju ima ogroman značaj. Svaki razvojni centar pravi jedan eko-sistem, obrazovanja, startap kompanija, inovacija i nije važan sam po sebi, već pravi okruženje koje pomaže celoj Srbiji da se izdigne", rekla je Brnabić.\nGovoreći o ciljevima buduće vlade ona je istakla:\n"Zadržavanje makroekonomske stabilnosti, nastavak fiskalne konsolidacije, dugoročno održive reforme, kao i fokusiranje na dalji ekonomski razvoj, podršku malim i srednjim preduzećima, biće najveći izazovi nove vlade Srbije. Što se tempa tiče, najteži deo puta bilo je 'okrenuti taj brod od te sante leda' i sada je realno da mi moramo brže u dalje ekonomske uspehe, a svakako treba da se fokusiramo na reformu pravosuđa, da bismo napravili jedan transparentan, brži, efikasniji sistem", rekla je Brnabić .\nMinistarka kaže da do sada nije razgovarala sa dosadašnjim premijerom Aleksandrom Vučićem o njegovom nasledniku, "jer je bilo važnijih stvari i fokusirana je na svoj posao", ali i da, "ako joj ponudi to mesto, onda će razgovarati na tome".\nPotvrdivši da je "moguće da je ona u ovom trenutku u igri kao jedno od imena za premijera", Brnabić je istakla da su žene u ovoj vladi dokazale koliko su žene spremne da vode ozbiljne resore, "a u jednom trenutku svakako i vladu".\n... internet, it, Novi Sad, posao, softver, tehnologija


Prosinečki: “Nadam se pozitivnom rezultatu protiv Turske” – Haber.ba\nRobert Prosinečki, selektor fudbalske reprezentacije Bosne i Hercegovine, uoči prijateljske utakmice protiv Turske, koja se igra 11. oktobra u Rizeu, istakao je da se nada pozitivnom rezultatu, javlja Anadolu Agency.\n“U selekciji Turske ima mnogo dobrih mladih igrača. Mladi fudbaleri daju mnogo za ovu ekipu”, kazao je Višća.\nFudbalsku reprezentaciju BiH 11. oktobra u Rizeu očekuje prijateljski duel s Turskom, a četiri dana kasnije duel trećeg kola grupe ‘3’ Lige nacija protiv Sjeverne Irske. BiH se nalazi u ligi “B” i nakon prva dva kola vodeća je u grupi sa šest bodova, slijede Sjeverna Irska i Austrija koje su bez bodova, ali i s utakmicom manje.\nTeme:fbia, fudbalska reprezentacija BiH, Robert Prosinečki, Turska\nDavor Dragičević večeras poručio: “Niko više nek mi ne prilazi da me razuvjeri!”


Pop-rok periskop Archives - Page 2 of 4 - ClassicAll\nNOVI TALAS: 40 GODINA POSLE “Kada se podvuče crta svaka generacija ima tu potrebu i obavezu, da osvaja slobodu. Stepen neke civilizacije se, između ostalog, upravo meri po tome koliko se uspelo u tom osvajanju slobode.“ Peto izdanje festivala muzičkog dokumentarnog filma Dok’n’Ritam počelo je u utorak 22.09. i trajaće…\nFondacija Milan Mladenović će i ove godine dodeliti nagradu za najbolju pesmu sa ex YU prostora. Proglašenje pobednika će se održati 21. septembra, na dan kada je Milan rođen, u Bitefartcafe Summer Stage-u, a publika će moći da prati preko kanala Fondacije. Žiri, u sastavu Remi (Elemental), Srđan Gojković Gile…\nNajstariji hrvatski pevač Bruno Petrali (95) obradio je svoj evergreen ”Sve moje jeseni su tužne”\nBruno Petrali, doajen jugoslovenske zabavne muzike i najstariji hrvatski pevač (95 godina) je sa beogradskom pevačicom Milicom Jelić snimio dvojezični cover jednog od prvih ex YU šlagera "Sve moje jeseni su tužne", autora Žarka Petrovića. Muzičku nadgradnju singla "Gli Autunni Miei Son Tutti Tristi" osigurala je sve probitačnija riječka croonerska atrakcija Sarah &…\nĐorđe Stijepović i “Sećanje na Mališu”\n“Preći ću pola planete da bih došao u Beograd radi ove dodele. To je najmanje što mogu da uradim za Mališu i to je ništa u poređenju sa onim što je on uradio za mene.” Đorđe Stijepović, koji se opravdano smatra najboljim svetskim slep kontrabasistom, ovogodišnji je dobitnik nagrade Povelja…\nBUNT festival je pokrenut 2013. godine kao spontani izraz podrške visokim umetničkim vrednostima, a iz potrebe da se reaguje na suzbijanje klasične i savremene muzičke scene. BUNT je dakle pobuna ali i pametno osmišljena skraćenica od punog naziva festivala: Beogradska Umetnička Nova Teritorija. Specifičan je i po tome što ima…\n4. Festival muzičkog filma – Paralel Vision: Čet Bejker, Čak Beri, Majkl Džekson, Džo Stramer, Pol Makartni, Kleš\nČetvrto izdanje Festivala muzičkog filma odvijaće se od srede 30. oktobra do nedelje 3. novembra u Art bioskopu Kolarac. Jedinstvena selekcija igranih i dokumentarnih muzičkih filmova donosi 10 celovečernjih naslova i nekoliko kratkih ostvarenja. Biopik o poslednjim danima kultnog džez trubača Četa Bejkera “Moje ludo srce” će otvoriti festival, a…\nRazvojni put ”Pop depresije”: od gitarskog popa do klavirskog panka\nZa razliku od ozbiljne muzike koju na radiju ili TV-u slušamo zahvaljujući muzički školovanim urednicima, kada je u pitanju pop, rok pa i džez – često su to ’’obični’’ ljudi. Ali strastveni u pogledu svega što ima veze sa dobrim pesmama, koncertima, starim i otkrivanjem novih bendova, pločama, CD-ovima ili…


Kiosk.ba - Video: Uručeni ključevi za hiljaditu stambenu jedinicu\nMinistrica za ljudska prava i izbjeglice Semiha Borovac danas je u Grabovici kod Mostara porodici Joze Rajića uručila ključeve njihove kuće koja je obnovljena u okviru Regionalnog programa stambenog zbrinjavanja u Bosni i Hercegovini.\nTom prigodom obilježen je završetak izgradnje hiljadite stambene jedinice u okviru spomenutoga programa, a u kojemu osim BiH sudjeluju i Hrvatska, Crna Gora i Srbija.\nZahvaljujući Regionalnom stambenom programu u FBiH gradi 1.281 stambena jedinica, a do sad je izgrađeno 390 kuća i osam stambenih zgrada.\nEuropska unija najveći je donator Regionalnog stambeno programa s udjelom od 234 miliona eura, nakon čega slijede Sjedinjene Američke Države sa 24 miliona, Njemačka, Norveška, Švicarska, Italija, Danska, Turska kao i nekoliko ostalih zemalja.\nSnažnu podršku programu daju Visoka komisija Ujedinjenih naroda za izbjeglice (UNHCR), Organizacija za sigurnost i suradnju u Europi (OSCE) i Razvojna banka Vijeća Europe (CEB). Bosna i Hercegovina je za vodeću instituciju Državnog projekta stambenog zbrinjavanja imenovala Ministarstvo za ljudska prava i izbjeglice BiH, a implementaciju podprojekata povjerila je Federalnom ministarstvu raseljenih osoba i izbjeglica, Republičkom sekretarijatu za raseljene osobe i migracije RS te Odjelu za izbjeglice, raseljene osobe i stambena pitanja Vlade Brčko Distrikta BiH.


ana-svilar – Avantura zelembaca\n060 333 5845\nVAmedia: Avantura Zelembaća\nЕdukativna radionica Avantura Zelembaća, realizovaće se , po prvi put u Valjevu, 15. juna na reci Gradac, za 60 novih Super Heroja Zelembaća. Skup će biti u 9 sati pre podne u kafiću „Vajati.” Šta je Avantura Zelembaća? Avantura […]\nPančevo Si Ti: Potrebna nam je kritična masa ekološki osvešćenih ljudi\nBorba za bolje sutra počinje menjanjem životnih navika danas. Pokazalo se da je to veoma dug i spor proces, ponekad i nemoguć. S tim u vezi, Ana Svilar, master inženjer zaštite životne sredine, odlučila je da dobre navike stvara. Naša […]\nEkoBlog: EkoBlog na Avanturi Zelembaća\nPromeniti životne navike, izgleda kao stvar koju je veoma teško učiniti… Za starije ljude često, ispostavlja se, i nemoguće. Imajući u vidu ove poteškoće Ana Svilar, master inženjer zaštite životne sredine iz Pančeva, zaključila je da je efikasnije stvarati dobre […]\nEkolist: Avantura Zelembaća\nEdukativna radionica za decu pod nazivom „Avantura Zelembaća”, na temu buđenja ekološke svesti kod najmlađih, održana je 3. novembra. Ovo je poslednja besplatna radionica u ovoj sezoni, a učestvovala su deca iz osnovne skole „Moše Pijade” iz Ivanova, deca II2 […]\nEnergetski portal: Prirodi su neophodni superheroji Zelembaći!\nPrivučena zavodljivom moći prirode, čistotom dečjih osmeha i beskrajnom harizmom Ane Svilar, idejnog tvorca „Avanture Zelembaća“, htela sam da saznam više o edukativnim radionicama za klince koje organizuje. „Ideja o prenošenju znanja o zaštiti životne sredine je nastala veoma spontano“, […]\nPobednici CENTRIFUGE 2018.\nU okviru programa podrške projektima SUPERSTE.NET Erste banke u Srbiji, jedan od pobednika i dobitnika finansiranja je i projekat Avantura Zelembaća. Projektom je obuhvaćena edukacija 300 dečaka i devojčica iz nižih razreda osnovnog obrazovanja. Projekat je uspešno realizovan tokom 2018. […]\nZelembaći na FN12\n2018. godina bila je u mnogo čemu značajna za aktivnosti Zelembaća. Između ostalog, Zelembaći su imali svoje predstavljanje na 12. Festivalu Nauke, koji se desavao od 29. novembra do 2. decembra na Beogradskom sajmu. tom prilikom je kroz našu avanturu […]\nBudite naš partner u zelenoj filozofiji\nOmladinska zona, kao udruženje mladih koje realizuje avanturu zelembaća, objavljuje javni poziv za sve kompanije koje u svom poslovanju daju doprinos očuvanju životne sredine i jačanju mladih zelenih lidera budućnosti. Naša obaveza je da sačuvamo ovu planetu za buduće generacije […]


Kosanović: Uprkos pobedi, moramo još puno da radimo! - Sandžak Haber - Sandžačke Internet Novine\nNaslovna Sport Fudbal Kosanović: Uprkos pobedi, moramo još puno da radimo!\nKosanović: Uprkos pobedi, moramo još puno da radimo!\nTrener Plavih Milorad Kosanović rekao je večeras da je pobeda Jagodinom u sedmom kolu Super lige Srbije posledica iskorišćenih šansi u prvom poluvremenu. “Uspeli smo dve prilike da pretvorimo u golove i to je donelo trijumf. Ipak, moramo još puno da radimo, bez obzira na ovako visok rezultat”, rekao je Kosanović novinarima posle utakmice.\nOn je ocenio da njegova ekipa još uvek “nema balans”. “Zato sam se odlučio za lakse i obučenije igrače. Mislim da je takva igra budućnost novopazarskog tima”, dodao je Kosanović. Šef stručnog štaba Jagodine Simo Krunić izjavio je da preuzima krivicu zbog neuspeha. “Čestitam mojim igračima koji se se borili, ali Pazar je bio bolji i ubedljivo nas je porazio.\nMogao sam puno bolje da postavim utakmicu, posebno u prvom poluvremenu”, kazao je Krunić. Plavi su, pred oko 7.000 gledalaca na Gradskom stadionu, savladali Jagodinu sa 3:0, golovima Admira Kecapa u 24, Vladimira Radivojevića u 33. i Marka Jevtovića u 84. minutu.\nPrethodni tekstPogledajte spektakularno navijanje novopazaraca iz vazduha (video)\nSledeći tekstFormirana lista “Za Bošnjake, Sandžak i Muftiju” dr. Jahja Fehratović


"Bez MMF-a slijedi nam finansijski slom" - Klix.ba\n"Bez MMF-a slijedi nam finansijski slom"\n19.6.2009. u 15:32\nVlada Federacije BiH na današnjoj sjednici u Mostaru utvrdila je Nacrt zakona o platama i naknadama kojim se svim proračunskim korisnicima na svim nivoima vlasti te svim zaposlenicima javnih poduzeća u većinskom vlasništvu Vlade Federacije BiH, među ostalim, smanjuju plate za deset posto.\nTakođer, usvojen je i nacrt rebalansa federalnog proračuna, koji je, kako je na konferenciji za novinare održanoj nakon sjednice Vlade kazao ministar finansija i zamjenik federalnog premijera Vjekoslav Bevanda, sada usklađen s prihodima.\nNacrti su upućen u parlamentarnu proceduru, a o daljnjoj sudbini tzv. "interventnog zakona", koji je proteklih dana podigao veliku prašinu bh. javnosti, odlučivat će i Međunarodni monetarni fond (MMF) i Svjetska banka na sastanku u Beču u ponedjeljak.\nBevanda je kazao da će se u ponedjeljak u austrijskoj prijestolnici sastati ministri financija svih nivoa bh. vlasti s predstavnicima MMF-a i drugih međunarodnih finansijskih institucija, nakon čega će MMF dati ocjenu jesu li predložene mjere štednje dovoljne za sklapanje stand-by aranžmana.\n"Naš fiskalni sistem došao je u neravnotežu. Nezaključenje ugovora s MMF-om značio bi finansijski slom", naglasio je ministar Bevanda.\nOn je potvrdio da neće biti smanjenja primanja ratnih vojnih invalida i porodica poginulih branitelja, a to je opravdao time što je u zadnjih pet godina jedino Zakon o ratnim vojnim invalidima, od svih zakona iz socijalnog sektora, imao potporu MMF-a i Federalnog ministarstva finansija.\nOko 33 miliona maraka, koliko je potrebno ostvariti da bi primanja spomenutih kategorija ostala nedirnuta, Vlada FBiH uštedjet će dodatnim kresanjem troškova administracije i tekućih transfera, rekao je federalni ministar finansija.\nMinistar kulture i zamjenik premijera Gavrilo Grahovac naglasio je da su spomenutu mjere štednje neophodne, istaknuvši da bi odustajanje od planiranog bilo ravno samoubojstvu.\n"Činjenica je da će državni službenici i nakon planiranog smanjenja i dalje imati dva i pol puta veću platu od rudara, i od svih onih zaposlenih u industriji", kazao je Grahovac.\nOn je napomeno da je predloženim Nacrtom zakona o platama i naknadama predviđeno da se u roku od 120 dana konačno uspostavi jedinstven registar korisnika proračunskih sredstava svih veteranskih i socijalnih kategorija, a do kraja godine izvršit će se sveobuhvatna revizija tih korisnika.\n"Rođendanski plakati" Karadžiću i u Brčkom\n19.06.2009. u 15:34\nPoziv Teheranu da dozvoli demonstracije\n19.06.2009. u 15:12


Evropske reke drastično zagađene pesticidima › Made-in-Germany.rs\nEvropske reke drastično zagađene pesticidima\nSve reke u Evropi zagađene su pesticidima, a u gotovo polovini rečnih slivova od ukupno 91, izmerene su koncentracije hemikalija, koje mogu da naškode ribama, beskičmenjacima i algama.\nZnačajno poboljšanje kvaliteta voda do 2015. godine predstavlja cilj svih članica Evropske unije, predviđen odredbama okvirne direktive o vodi. Međutim, najnovije naučno istraživanje pokazuje da ovaj cilj neće biti lako ostvariti zbog prisustva visokog nivoa otrovnih materija u vodama. Problem je još veći ako se zna da se u merenju kvaliteta vode ne računaju sve, inače brojne toksične hemikalije, kao i da se na listama opasnih materija koje se mere, još uvek nalaze i one koje se više zvanično ne koriste. Zato su rezultati ovog istraživanja po prvi put pokazali da su ekološki rizici od otrovnih hemikalija znatno veći nego što se to do sada pretpostavljalo, prenosi „euractiv.rs“.\nIspitivanje kvaliteta evropskih voda uradili su Institut za ekološke nauke „Landau“, „Helmholc“ centar za ekološka istraživanja iz Lajpciga (Helmholtz), naučnici francuskog Univeriteta „Lorena“ i „EDF“ i Švajcarskog saveznog instituta za vodu i tehnologiju. Kako je na osnovu dobijenih rezultata zaključeno, „hemikalije u reke i potoke uglavnom dospevaju iz poljoprivrede, a pesticidi su dominantan faktor hemijskog zagađenja vodenih ekosistema“.\nNaučnici su upozorili da su reke poput Dunava, sa fascinantnim ekosistemima koji pružaju mnogo toga, od rekreacije i ribiolova, do vode za piće za milione ljudi, zagađene hemikalijama iz gradova, poljoprivrede i industrije. Takav hemijski sastav ozbiljno škodi algama i životinjama koje žive u rekama, a takođe predstavlja potencijalni rizik i za ljude. Istraživanje je pokazalo i da su ekološki rizici od hemikalija prisutni u većini od više hiljada evropskih vodenih ekosistema. Utvrđeno je da hemikalije predstavljaju ekološku pretnju za gotovo polovinu svih evropskih voda, kao i da u 15% slučajeva živa bića u tim vodama izumiru upravo zbog zagađenja.\nNa osnovu rezultata ispitivanja, kvalitet vode najgori je u Francuskoj, a to je rezultat činjenice da su vlasti ove zemlje postavile gustu kontrolnu mrežu za analizu uzoraka vode na veliki broj suspstanci, uključujući i one ekološki toksične. Za razliku od Francuske, u drugim evropskim zemljama rizici se ne prepoznaju zbog nepotpunih hemijskih analiza ili nekompletne liste ekološki toksičnih komponenti. Zato su istraživači preporučili da se proširi lista ekološki toksičnih supstanci, jer u tom slučaju „opasne supstance mogu biti otkrivene i pre nego što se pojave na prioritetnoj listi“.\nNeophodne mere koje treba preduzeti idu od prevencije preteranog ispuštanja hemkalija u vode i zabrane i zamene posebno problematičnih supstanci, do smanjenja primene poljoprivrednih hemijskih supstanci i unapređenja metoda i tehnologije za tretman kanalizacije i otpadnih voda.


• Somborski sindikalci na protestu u Beogradu (4)\nSaopštenje somborskog ogranka Saveza samostalnih sindikata Srbije prenosimo u celosti.\n- Dana 17. jula u 07:15 časova 55 radnika iz Sombora, članova Saveza samostalnog sindikata Srbije, krenulo je put Beograda na protest koji se održava zbog donošenja antiradničkog Zakona o izmenama i dopunama Zakona o radu, Zakona o izmenama i dopunama Zakona o penzijskom i invalidskom osiguranju, Zakona o privatizaciji i Zakona o stečaju. S obzirom na do sada neviđenu medijsku blokadu i na antisindikalnu kampanju koja se vodi i koja u momentima prerasta u bezobzirnu klevetu i obmanjivanje javnosti, želimo da se obratimo lokalnim medijima i da pokušamo da vam približimo zbog čega sindikati protestvuju i šta je sporno u navedenim izmenama zakona. Zakon o izmenama i dopunama Zakona o radu, koji je po brojnosti promena i njihovoj važnosti u većoj meri novi zakon nego izmena, u najvećoj meri pogađa građane Srbije i donosi sa sobom najozbiljnije smanjivanje prava radnika. Usled medijske blokade i nezakonitog izostavljanja javne rasprave, građani nisu ni informisani šta sve nose sa sobom izmene i dopune Zakona o radu i na koji će način biti smanjena prava zaposlenih. Navodi koji se poslednjih dana pojavljuju u medijima kako je „stari Zakon o radu” kriv za gubitak preko 300 hiljada radnih mesta je samo zamena teza koja se potura javnosti, do gašenja radnih mesta došlo je zbog neodgovornog rukovođenja privredom, nezakonite privatizacije, korupcije i sive ekonomije. Predstavnici vladajuće koalicije izjavljuju da je prednost novog zakona fleksibilno zapošljavanje i otpuštanje, što treba protumačiti da će zbog olakšane procedure davanja otkaza posao izgubiti više desetina hiljada radnika neposredno posle usvajanja Zakona o izmena i dopunama Zakona o radu. Nacrt zakona ušao je u skupštinsku proceduru bez javne rasprave, uz izigravanje reprezentativnih sindikata kao socijalnih partnera, da bi se prikrilo od javnosti ono šta on zaista nosi. Nabrojaćemo vam samo najbitnije promene koje donosi izmenjeni Zakon o radu: Rad na određeno koji je do sada trajao maksimalno jednu godinu produžava se na dve, a u nekim slučajevima i na tri godine. Smanjuje se naknada zarade za vreme korišćenja godišnjeg odmora. Smanjuje se broj dana plaćenog odsustva (u slučaju sklapanja braka, teže bolesti člana uže porodice, porođaja supruge...) sa sedam dana godišnje na pet. Praktično se ukida kolektivno pregovaranje suštinskim nepostojanjem proširenog dejstva kolektivnog ugovora. Ukida se uvećanje zarade po osnovu smenskog rada koje je do sada iznosilo 26 odsto od zarade. Uvećanje zarade po osnovu minulog rada obračunavaće se samo za radni staž kod poslednjeg poslodavca. Zaposleni gubi pravo na naknadu putnih troškova ukoliko promeni mesto prebivališta bez odobrenja poslodavca. Smanjuju se prava radnika prilikom otvaranja stečaja, otežano je utvrđivanje potraživanja. Smanjuju se prava radnika kod upućivanja na rad kod drugog poslodavca, jer drugi poslodavac neće biti u obavezi da poštuje prava koja je radnik ostvarivao kod prvog poslodavca. Smanjuju se prava zaštita trudnica kod otkaza, moguće je dobiti otkaz za vreme trudnoće zbog povrede radne obaveze što otvara mogućnosti za zloupotrebe. Na delu je gušenje sindikalnih prava jer se smanjuje zaštita sindikalnog predstavnika i ograničavaju se mogućnosti delovanja sindikata. Drastičnno se smanjuju prava zaposlenih kod otkaza u pogledu visine nadoknade štete, rokova i dužine trajanja prava zaposlenog koji je proglašen tehnološkim viškom da ima prednost pri zapošljavanju na tom radnom mestu.\nSavez samostalnih sindikata Srbije će i posle današnjih protesta da nastavi sa planiranim akcijama sve dok se ne postigne povlačenje sporna četiri zakona i pozivamo sve građane da nam se pridruže jer se ti zakoni tiču svih nas - piše u saopštenju somborske filijale SSSS.\nsavamajstor @ Pet, 18.07.2014. 02:01\nprivreda protest radnici savez samostalnih sindikata srbije sombor zakon o penzijsko invalidskom osiguranju zakon o privatizaciji zakon o radu zakon o stečaju\n• Bivši radnici: Vratimo „Bane” u Sombor! (3)\nSedamdeset bivših radnika MPI Bane HK u likvidaciji pozvalo je najveće somborske poverioce tog preduzeća da pokušaju da izdejstvuju vraćanje sedišta Baneta u Sombor, kako bi nadležnost nad stečajnim postupkom dobio somborski sud.\n- Nad MPI HK „Bane” AD je 11. jula pokrenut stečajni postupak u Privrednom sudu u Beogradu. Stečajnom postupku prethodila je likvidicija nad preduzećem, što je trajalo četiri godine, a u istom periodu nisu izmireni poverioci, iako je ukupan kapital premašivao dug prema poveriocima. U istom periodu prema bilansima stanja kapital je smanjen za 7 miliona puta, iako je u likvidaciji samo završavana proizvodnja za „Pro Galvano mikrometal” koji je ujedno i većinski vlasnik MPI HK „Bane“ AD.\nI pored višegodišnjih upozorenja i obraćanja nadležnim službama, lokalnoj samupravi i niza sastanaka nije došlo ni do kakvog pomaka, te je razložan strah da ni sada nećemo ostvariti svoja prava koja nam zakonom pripadaju. Činjenica da je većinski vlasnik sedište firme prebacio u Zemun, odnosno da su za sve nadležni sudovi u Beogradu, dodatno nam otežava situaciju.\nZakazano ročište za 22. avgust 2013. godine je poslednja šansa da se vrati sedište firme u Sombor, a za tu odluku nam je potrebna većina u skupštini poverilaca. Zato molimo sve poverioce: Grad Sombor, komunalna preduzeća „Vodokanal”, „Energana”, sve relevantne političke činioce i medije da se zajedno izborimo za vraćanje MPI HK „Bane“ u Sombor, za opšte dobro naše zajednice - navodi se u saopštenju grupe od 70 bivših radnika tog preduzeća.\ntriletrip @ Ned, 18.08.2013. 22:59\nbane beograd poverioci privreda privredni sud pro galvano mikrometal radnici sombor stečaj zemun


NAPREDNJACI BRUKAJU SRBIJU PO SVETU: Nemci pišu kako EPS vode nesposobni i nestručni kadrovi! - Naša Borba\nNAPREDNJACI BRUKAJU SRBIJU PO SVETU: Nemci pišu kako EPS vode nesposobni i nestručni kadrovi!\nIako Srbija kupuje ruski gas po povlašćenoj ceni, zemlja se bori s nestašicom energije. Poseban problem je to što EPS vodi nekompetentan i stranački imenovan kadar, piše nemački list „Frankfurter rundšau“.\n– Dok se cena gasa na londonskoj berzi ICE prošle nedelje popela na istorijski maksimum od preko 2.000 dolara za 1.000 kubnih metara, Srbija u principu može da nastavi da kupuje ruski gas još najmanje šest meseci po ceni od 270 dolara – piše nemački list, prenosi DW.\n– U stvari, pomoć Vučiću u izbornoj kampanji, koja je uveliko iskorišćena u propagandne svrhe, dolazi neposredno pre početka superizborne godine u Srbiji. Jer, opozicija u Beogradu sve više pritiska Vučića i čini se da promena vlasti u prestonici nije nemoguća – ocenjuje se u tekstu.\nMeđutim, uprkos popustu na cenu gasa iz bratske države, rusofilskog kandidata za ulazak u EU muči sve veća potreba za energijom, ukazuje se u tekstu dopisnika iz Beograda Tomasa Rozera.\n– Za uvoz struje, ali i onih količina gasa koje premašuju dogovorenih šest miliona kubnih metara dnevno, Srbija mora da plati astronomski visoke, tržišne cene. Samo za četiri dana nakon prvog snega, EPS je na račun poreskih obveznika na uvoz struje potrošio 40 miliona evra – to je 30 odsto prošlogodišnjeg profita te kompanije – navodi se u tekstu.\nNemački list ocenjuje da za pogoršanje situacije u energetskom sektoru Srbije nisu odgovorne samo „potpuno zastarele elektrane na lignit“, već i „očigledno nekompetentan kadar vladajuće stranke“ koji je imenovan na čelo Elektroprivrede Srbije. Podseća se da je prvi sneg zatekao EPS „potpuno nespremnog“, da su 12. decembra u Obrenovcu otkazali blokovi Termoelektrane „Nikola Tesla“, da je u isto vreme podzemno skladište gasa u Banatskom Dvoru bilo prazno i da je, povrh svega, više od 2.000 trafo-stanica bilo paralisano jer su mnogi dalekovodi zbog snega bili u prekidu. Zorana Mihajlović i Milorad Grčić FOTO: Instagram\n– I uprkos naglom porastu uvoza električne energije, oko 136.000 domaćinstava danima je bilo isključeno iz sistema snabdevanja električnom energijom. Svemoćni šef države Aleksandar Vučić govorio je o „potpunom kolapsu“ energetskog sektora, premijerka Ana Brnabić je pomalo bespomoćno pominjala mogućnosti „sabotaže“, a „loše rukovodstvo“ EPS-a za debakl je okrivilo ministarku energetike i rudarstva Zoranu Mihajlović. Menadžer EPS-a Milorad Grčić brzo je prebacio odgovornost sa sebe i smenio četvoricu sebi podređenih rukovodilaca – piše Frankfurter rundšau.\nU tekstu se prenosi i izjava bivšeg direktora rudnika „Kolubara“ Slobodana Đerića koji je za nedeljnik „Vreme“ ocenio da taj rudnik sada vode „nekompetentni ljudi“ i podseća da je „i u vreme socijalizma rudnik kontrolisala „partija“, ali su bar u svakodnevnom radu glavnu reč vodili „stručnjaci i pravi inženjeri““.\n– Danas se u Srbiji, de fakto jednopartijskoj državi, to teško više može reći – piše nemački list.\n– Od dolaska SNS na vlast 2012. godine, dobro plaćena radna mesta u vrhu državnih preduzeća sve se manje popunjavaju preko javnih konkursa. Umesto toga, „vršioce dužnosti“ šefova direktno imenuje vlada, a često su to zaslužni članovi stranke ili ljudi iz neposrednog okruženja predsednika, odnosno nekih drugih važnih ličnosti – piše Frankfurter rundšau.\nPrethodni tekstGORAN MARKOVIĆ: Darija Kisić se koristi idiotskim konstrukcijama, koristi reči koje ne zna šta znače!\nSledeći tekstRODITELJI BESNI, BIĆE SVEGA: SNS delila paketiće deci i ponizila ih!


Adligat nastavlja projekat "Milion knjiga za Srbiju"\nAdligat nastavlja projekat „Milion knjiga za Srbiju“\nTanjug 16. marta 2019. 14:42\nBEOGRAD – Udruženje za kulturu, umetnost i međunarodnu saradnju „Adligat“ nastavlja sa projektom poklanjanja publikacija bibliotekama i pojedincima širom Srbije i regiona „Milion knjiga za Srbiju“, što je jedna od najvećih akcija pomoći bibliotekama u istoriji Srbije, saopštili su iz Adligata.\nNovi paketi su spremni za desetak biblioteka, a među njima su i veće donacije za biblioteke u Kumanovu i Nikšiću.\nNedavno su poslate knjige za manastir Vaselinje (pored Glamoča), donacija koja treba da pruži značajnu pomoć u organizovanju dopunske nastave srpskog jezika u ovom mestu.\nU prethodnih nekoliko godina poklonjeno je više od pola miliona knjiga koje su otišle u više od tri stotine institucija.\nU proteklih godinu dana deset hiljada knjiga darovano je za 29 zatvorskih biblioteka, a velike količine kvalitetnih naslova primilo je i 25 bolnica, stacionara i ambulanti širom Srbije, što je organizovano u saradnji sa Srpskim lekarskim društvom.\nTreba istaći poklone bibliotekama u Gradu Trebinju (10.000 knjiga), Tutinu (6.000), Filološkom fakultetu u Banja Luci (2.200) a knjige iz Adligata su dobijali i srpski centri širom sveta – od Ljubljane do Džakarte.\nProjekat podržavaju mnogobrojne institucije među kojima se po broju poklonjenih knjiga ističu SANU, Udruženje književnika Srbije, Narodna biblioteka Srbije, Srpsko književno društvo, Biblioteka „Vlada Aksentijević“ iz Obrenovca, Biblioteka „Karlo Bijelicki“ iz Sombora kao i izdavači među kojima su naročito velikodušni bili Treći trg, Savremenik, Prosveta i Filip Višnjić.\nU JDP u toku probe predstave „Selestina“\nFranjevački samostan – osam vekova drevni svedok i čuvar\nOtvorena izložba „Arhivi – riznice…


Direktna veza sa NBG: Krenuli PRVI TRAMVAJI preko Mosta na Adi (FOTO) - Bizlife.rs\nDirektna veza sa NBG: Krenuli PRVI TRAMVAJI preko Mosta na Adi (FOTO)\nNakon mesec dana testiranja tramvajskog saobraćaja zbog sinhronizacije skretnica i čekanja upotrebne dozvole, jutros su preko Mosta na Adi krenuli prvi tramvaji.\nTramvajski saobraćaj preko mosta na Adi povezuje Banovo brdo i Rakovicu sa Novim Beogradom, a ovim mostom saobraćaju tramvaji na liniji 11 i 13.\n„Od jutros u 04.30 sati preko mosta na Adi, kako smo obećali, počeli su da saobraćaju tramvaji 11 i 13. Proteklih mesec dana uspešno su testirani tramvaji i šine i juče popodne smo dobili odobrenje da novim šinama mogu da saobraćaju tramvaji sa putnicima“, rekao je zamenik gradonačelnika Beograda Goran Vesić i dodao da je Beograd posle 35 godina tramvajskom prugom premostio Savu.\n„Sa zadovoljstvom sam sačekao prvi tramvaj koji je prešao Most na Adi U 04.30 i fotografisao za istoriju“, napisao je Vesić na Fejsbuku.\nTrase tramvajskih linija br. 11 i 13:\nLINIJA 11 – (Kalemegdan/Donji grad/ – Blok 45), koja je do sada za vezu ka Dorćolu (okretnica Kalemegdan – Donji grad) i Novom Beogradu (okretnica Blok 45) koristila Stari savski most, ubuduće će saobraćati preko Mosta na Adi, a umesto Ulicom Milentija Popovića, kretaće se Bulevarom vojvode Mišića i na taj način omogućiti direktnu vezu Dorćola i Novog Beograda sa Beogradskim sajmom. Kako je stajalište „Sajam” izuzetno značajna presedačka tačka kako gradskih tako i prigradskih linija, promenom trase linije 11 veliki broj putnika može ostvariti vezu sa najužim centrom grada (pešačka zona). S obzirom na to da su u toku radovi na rekonstrukciji Karađorđeve ulice, ova linija će privremeno saobraćati na relaciji (Tašmajdan – Blok 45) i nosiće oznaku 11L.\nLINIJA 13 – (Banovo brdo – Blok 45), koja je do sada za vezu ka Banovom brdu (okretnica u Požeškoj ulici) i Novom Beogradu (okretnica Blok 45) koristila Stari savski most, ubuduće će saobraćati preko Mosta na Adi. Na taj način će se ostvariti najkraća i najbrža veza ne samo između ova dva naselja već će ovu pogodnost moći da koriste i stanovnici drugih delova Čukarice (Sremčica, Rušanj), Rakovice i Barajeva presedanjem na liniju 13 u Požeškoj ulici. Uspostavljanje najkraće veze između Banovog brda i Novog Beograda dovešće do rasterećenja pojedinih autobuskih linija koje saobraćaju na ovim relacijama, a dosadašnjim korisnicima linije 13 značajno će se skratiti vreme putovanja.\nTakođe se uspostavljaju četiri nova tramvajska stajališta koja će koristiti linije br. 11 (u privremenom režimu 11L) i 13, i to dva stajališta u Bloku 42, koja će predstavljati vezu sa budućom glavnom autobuskom stanicom, i dva stajališta na petlji Radnička, koja će omogućiti presedanje na linije koje saobraćaju Radničkom ulicom (23, 37, 51, 52, 53, 56, 58 i 88), kao i na liniju 94 koja omogućuje povezanost sa Banjicom, Miljakovcem i Resnikom.


source.ba | BiH odobren izvoz govedine u UAE\nBiH je ispunila sve uvjete za izvoz mesa goveda u Ujedinjene Arapske Emirate i od danas je na spisku zemalja kojima je dozvoljen izvoz mesa goveda u ovu zemlju - kazao je ministar vanjske trgovine i ekonomskih odnosa BiH Staša Košarac.\nUkidanje zabrane na uvoz mesa goveda iz BiH u UAE ministar Košarac inicirao je na početku mandata, podsjeća se u saopćenju Ministarstva vanjske trgovine i ekonomskih odnosa BiH.\n- Raduje me što su urodile plodom brojne konkretne aktivnosti i mjere koje smo preduzeli u kratkom vremenskom periodu, tako da danas imamo konkretan rezultat - istaknuo je Košarac.\nNakon što je BiH odobren izvoz mesa goveda u tu zemlju, ministar je napomenuo da je sada potrebno preduzeti korake u cilju usaglašavanja veterinarsko-zdravstvenog certifikata između nadležnih institucija za poslove veterinarstva dvije zemlje, kao i odobravanje klaonica nadležnih tijela UAE.\nSpisak država kojima je dozvoljen uvoz mesa goveda u Ujedinjene Arapske Emirate objavljen na stranici Ministarstva klimatskih promjena i okoline te zemlje.


Tabaković o inflaciji i BDP | N1 Srbija\nTabaković: Inflacija niska i stabilna, rast BDP 3,5 odsto\n|17.05.2018. |11:35 >12:30\nGuvernerka Narodne banke Srbije (NBS) Jorgovanka Tabaković je izjavila da očekuje da inflacija u Srbiji ostane niska i stabilna, a da rast bruto domaćeg proizvoda (BDP) ove i naredne godine bude 3,5 odsto.\nOna je, na prezentaciji izveštaja o inflaciji, istakla da NBS merama koje obezbeđuju da inflacija ostane u granicama cilja na najbolji način doprinosi održivom privrednom rastu, uprkos izazovima iz okruženja.\nZa ovu godinu NBS je projektovala inflaciju od tri odsto, sa odstupanjem plus ili minus 1,5 odsto.\nGuvernerka je kazala da će buduće odluke o monetarnoj politici zavisiti od uticaja domaćih faktora na kretanje inflacije, ali da ključni rizici dolaze iz međunarodnog okruženja.\nPo njenim rečima, veliki uspeh je postignut u smanjenju učešća problematičnih kredita u ukupnim pozajmicama, koji je sada 9,2 odsto, kao i u vreme pre izbijanja svetske ekonomske krize.\nDodala je da NBS ostaje pri prognozi da će ove i naredne godine rast BDP-a biti 3,5 odsto, a da će u srednjem roku biti četiri odsto.\nOčekivanja NBS su da će investicije u Srbiji ove godine imati dvocifren rast i da će imati učešće od 22 odsto u BDP-u.\nJoš se razgovara sa MMF-om o penzijama\nTabaković je izjavila da se još razgovara sa misijom Međunarodnog monetarnog fonda (MMF) o novom aranžmanu koji neće biti finansijski već savetodavni.\nOna je, na predstavljanju izveštaja o inflaciji, na pitanje novinara o tome da li je dogovoren način povećanja penzija, o čemu pišu mediji, kazala da se i o tome još razgovara.\nPo njenoj oceni uvećanje penzija ne treba da bude tema o kojoj u javnosti iznose svakakve spekulacije, već da o tome treba da odlučuju oni čiji je posao da brinu o stabilnosti javnih finansija.\n"NBS je podrška Vladi Srbiji u delu vođenja ekonomske politike", kazala je Tabaković i istakla da su i dosadašnja uvećanja plata u javnom sektoru i penzija bila u skladu sa projekcijama centralne banke o inflaciji, odnosno o uticaju rasta potrošnje na cene.\nKomentarišući ocene da će Srbija doći u nezavidnu situciju na kraju ove godine kada na naplatu dospevaju odveznice u vrednosti milijardu dolara, guvernerka je istakla da to ne treba da brine jer je povoljno poreklo i struktura javnog duga.\n"Već je obezbeđeno više od 50 odsto novca potrebnog za otplatu tih obveznica u decembru. Država se odgovorno ponaša u zaduživanju, rukovodeći se dugoročnom održivošću javnog duga", kazala je Tabaković.\nDodale je da se država sve više zadužuje u dinarima i da se ne mogu očekivati povoljnosti u otplati deviznog duga usled slabljenja dolara, kao što je to bilo ranije.\nTabaković je kazala da NBS neće deviznim kursom podsticati izvoznike, odnosno uticati na smanjenje uvoza koji je u porastu.\n"Uvoz raste usled toga što raste uvoz opreme i reprometerijala i to će kasnije povoljno uticati na rast proizvodnje", kazala je ona i dodala da rast izvoza podstiču produktivnost i smanjeni troškovi proizvodnje, a ne devizni kurs.\nDetalje ima reporterka N1 Maja Đurić:\nTagovi: Jorgovanka Tabaković , NBS , inflacija\nJa - memorija\nMa šta 3,5 , daj 10!\nПензије треба да се врате на износ са решења о пензији а онда да се усклађује два пута годишње\nE moja Jorgovanka,sve je to lepo, ALI NAROD JE GLADAN, CELE PORODICE!!!!


Naravno, čitaoce u Srbiji najviše interesuje šta su poželeli igrači Crvene zvezde.\n"Da li verujete da se čuda dešavaju za Božić? Crvena zvezda veruje. Šta bi moglo da bude slađi poklon u 2018. od toga da Zvezda zauzme mesto na fajnal-foru u Beogradu?", navodi se u pismu.\nIz Fenerbahčea, aktuelnog prvaka Evrolige, stigle su dve želje.\n"Sigurni smo da Fener želi da mu Deda Mraz donese poklon u maju. Ako tim bude zadovoljan, i kada se Nikola Kalinić vrati, to bi moglo ponovo da se dogodi."\nKalinić na meču Fenerbahče - Crvena zvezda\nEvo šta su ostali timovi poručili Deda Mrazu.\nEfes: "Istina je da se Efes muči sa skorom od tri pobede i 11 poraza. Ipak, promena trenera obećava nešto mnogo bolje u Novoj godini. Tražimo i malo sreće u odlučujućim momentima. To bi pomoglo timu da napreduje."\nMilano: "Shvatili smo. Teško je pobediti Armanija kada je dizajn dresova u pitanju. Obaveza protivnika morala bi da bude da se lepo oblače kada gostuju u Mediolanum Forumu. Posebno obratiti pažnju na Barselonin tirkizni dres."\nBamberg: "Ne možete da opovrgnete činjenicu da je trener Trinkijeri hodajuća elegancija. Zamislite da možete da popijete malo vina sa njim dok slušate njegove priče. Teško da može bolje od toga."\nAndrea Trinkijeri, strateg Bamberga\nBaskonija: "Baskonija daje sve od sebe da ostane u trci i za sada je uspešna u tome. Izašli smo iz velike pobede protiv Barselone, tako da je zlatna zvezda zaslužena."\nCSKA: "Knjige. Shvatili smo da mnogi saigrači Nanda de Koloa vole da čitaju. Knjiga je naš najbolji prijatelj tokom putovanja."\nDetalj sa meča CSKA - Barselona\nBarselona: "Majkl Džejms? Postoje već glasine o tome."\nHimki: "Barcokasov tim sanja da uđe u nokaut fazu Evrolige. Deda Mraz bi mogao da nagradi ruske vojnike koji se dobro drže na tabeli i da ih gurne u pravu borbu."\nMakabi: "Mi hoćemo mir. Makabiju je zaista potreban mir i stabilnost Norisa Kola, Pjera Džeksona i Dešona Tomasa kako bi ostali što efikasniji."\nOlimpijakos: "Treba nam napitak protiv povreda. To bi bio najbolji poklon za naše povređene igrače. Posebno za Tilija i Agravanisa koji su teško povređeni."\nAtinski i beogradski crveno-beli - Košarkaši Olimpijakosa i Zvezde\nPanatinaikos: "Želeli bismo salon za tetovaže jer zeleni vole tetovaže. Nedavno je Gist dodao još jedan deo svojoj kolekciji kada je bio u Beogradu. Tako da verujemo da bi bilo lakše timu kada bi imao lakši pristup mastilu i iglama kada im je to potrebno."\nReal Madrid: "Navijači žele da 18-godišnje čudo od deteta Luka Dončić ostane još malo u našim redovima, a da se Ljulj vrati na parket."\nValensija: "Mnogi igrači Valensije sa ponosom nose bradu, tako da bi Deda Mraz mogao da im dostavi nekoliko bočica ulja, da im se nađe."\nUnikaha: "Čak 11 igrača iz naše ekipe dolaze iz zemalja u kojima engleski nije maternji jezik, pa mi od Deda Mraza tražimo nekoliko učitelja za jezike."\nŽalgiris: "Naša želja je fajnal-for. Šarunas Jasikevičijus svojim sistemima zadaje probleme mnogim protivničkim trenerima ove sezone, tako da vatra za Fajnal forom gori kod navijača Žalgirisa. A sada kada je Beno Udrih stigao, ko zna?"


Poziv na Akademiju evropskih integracija – STUDOMAT.ba\nPravni fakultet Univerziteta u Sarajevu u saradnji sa Fondacijom Konrad Adenauer Predstavništvo u Bosni i Hercegovini organizuje prvu Akademiju evropskih integracija pod nazivom “Pravni, politički i društveni aspekti procesa evropskih integracije Bosne i Hercegovine”.\nKroz Akademiju, cilj Pravnog fakulteta je da u saradnji sa civilnim društvom i pravosudnom zajednicom, uz učešće političkih zajednički radi na podizanju nivoa znanja i svijesti o pitanjima evropeizacije, evropskog prava, ali i akcentiranju problema s kojima se susreće Bosna i Hercegovina u pogledu vladavine prava, tranzicione pravde, ustavnog sudovanja i pozicije ustavnih sudova u pravnom i političkom sistemu Bosne i Hercegovine, prava manjina, implementacije odluka Evropskog suda za ljudska prava, ekonomskih i socijalnih prava, korupcije, civilnih žrtava rata i slično.\nDatum i mjesto održavanja Akademije evropskih integracija: 29.10.2018. godine, Univerzitet u Sarajevu – Pravni fakultet u Sarajevu\nRealizacija Akademije se sastoji iz dva dijela:\nI dio – Opšti osvrt na proces evropskih integracija. Iskustva, izazovi i mogućnosti\nKarsten Dümmel – direktor Fondacije Konrad Adenauer u Bosni i Hercegovini\nRasim Ibrahimagić – predstavnik Inicijative za monitoring evropskih integracija BiH\nSanja Ramić – Direkcija za evropske integracije u BiH/ Odsjekzapolitičkapitanja, pravosuđeiunutrašnjeposlove, regionalneisektorskepolitike\nII dio – Pravni, politički i društveni aspekti procesa evropskih integracija Bosne i Hercegovine\ndoc.dr. Amila Ždralović (Pravni fakultet u Sarajevu) – “O (ne)osnovanosti kolektivnih prava. Modeli za prevazilaženje etničko kolektivne predstavljenosti u političkom sistemu Bosne i Hercegovine”\ndoc.dr. Lejla Balić (Pravni fakultet u Sarajevu) – Uloganacionalnihparlamenata u pravnomsistemuEvropskeunije – osvrtnaParlamentarnuskupštinuBiHi/ili “Predstavničkademokratija u Evropskojuniji”\ndoc.dr. Damir Banović (Pravni fakultet u Sarajevu) – “Parlamentarni sistem Bosne i Hercegovine kao primjena multikulturalnog koncepta političke predstavljenosti kolektiva”\nPanel diskusija o procesu evropskih integracija će biti organizovana nakon održanih predavanja.\nAkademija evropskih integracija se realizuje u saradnji Fondacije Konrad Adenauer i Pravnog fakulteta Univerziteta u Sarajevu.\nPrijave uz popunjeni formular za poziv na Akademiju evropskih integracija: Pravni, politički i društveni aspekti procesa evropskih integracija i Bosne i Hercegovine, moguće je izvršiti slanjem na e-mail: d.banovic@pfsa.unsa.ba najkasnije do 26.10.2018.godine.


Vučićev pokušaj da ponovo disciplinuje Grobare završio tučom na istoku Partizanovog stadiona | Luftika\nPrintscreen / Nova.rs\nSukobi na Partizanovom stadionu najavljuju se mesecima unazad, a sada smo svedoci da predsednik Srbije i pored višegodišnje kontrole navijača polako gubi konce. Ponovo je očigledna podela na južnu i istočnu tribinu, a pokušaji da se spreči pogrdno skandiranje Aleksandru Vučiću u ovom trenutku nisu mogući.\nPrvo kolo fudbalskog šampionata obeležili su uvredljivi povici sa tribina upućeni predsedniku, a prva evropska utakmica Partizana u novoj sezoni obeležena je i tučom na tribinama. Sve ovo dešava se u trenutku kada KRIK objavljuje iskaz Veljka Belivuka u kojem tvrdi da je činio raznorazne usluge za Aleksandra Vučića, kao i da se nekoliko puta sastajao sa njim u stanu na Zvezdari.\nPartizan je očigledno talac kriminalaca, ubica i političkih hohštaplera, a sport već godinama nema aposlutno nikakve veze sa dešavanjima unutar i oko kluba. Vlast optužuje navijače koji pogrdno skandiraju protiv predsednika da time jasno staju na stranu „koljača“ iz grupe Velje Nevolje, a i sam klub se zvaničnim saopštenjem ogradio od ovih povika.\nNove vođe juga, čija se imena za sada ne objavljuju, navodno drže neutralnu stranu jer se sinoć sa megafona moglo čuti da navijače ne sme da interesuje politika, već samo Partizan.\n– Samo da znate naša partija jedino Partizan i politika nas ne zanima. Koga zanima, može da izađe sa stadiona – glasno su saopštili ljudi koji su vodili organizovano navijanje na jugu.\nTo je dodatno iziritiralo publiku na istočnoj tribini koja je sve glasnije skandirala “Vučiću pederu”. Kako je od samog početka atmosfera na tribinama bila naelektrisana, bilo je pitanje trenutka kada će doći do komešanja i tuče među pristalicama istog kluba.\nNekolicina momaka, identično obučenih, preskočila je sa južne na istočnu tribinu u pokušaju da “disciplinuje” navijače i zaustavi skandiranje. Došlo je do tuče, a epilog je bežanje pomenutih momaka atletskom stazom ka svojoj sigurnoj zoni, odnosno južnom delu stadiona.\nOvo je bila druga zvanična utakmica Partizana ove sezone, a već je došlo do ozbiljnijih sukoba. Veliko je pitanje da li će i kako izgledati večiti derbi kada će najmanje biti onih neutralnih posmatrača fudbalskog meča.\nVlast ove scene koristi za podgrevanje stare mantre “napad na predsednika i njegovu porodicu”, dok ostatak javnosti mahom odaje priznanje “pravim navijačima Partizana” koji su odlučili da prekinu višegodišnju ćutnju i strah.\nOzbiljno se talasa ovih dana kompletan režim, a premijerka i ostali visoki funkcioneri svakom izjavom potenciraju da su svi kritičari vlasti u stvari ljudi koji podržavaju Velju Nevolju. Ovakav opasan spin za cilj ima da se ne ostavi prostor ljudima koji samo žele da Partizan ponovo bude samo sportsko društvo, a ne mesto okupljanja dilera, ubica, lopova, kriminalaca i nesposobnih rukovodilaca.\nNajavljena je zanimljiva jesen na Partizanovom stadionu, a deluje da nećemo morati da čekamo septembar.\nNa društvenim mrežama mogu se čuti i komentari navodno Zvezdinih navijača koji “skidaju kapu” Grobarima koji su odlučili da prvi ustanu u zaštitu svog kluba. Sinoć je istok pobedio deo plaćenog juga, organizovanih huligana koji po svaku cenu moraju da obuzdaju pobunjene navijače beogradskih crno-belih.\nSvaka nova utakmica Partizana biće prilika za ozbiljne sukobe i politička borba sada se definitivno preselila na stadion.\nDa li je hapšenjem Principa oslobođen prostor da progovore zaljubljenici u Partizan koji godinama trpe i ćute ili se radi o ratu frakcija za prevlast na tribini? Verovatno je u pitanju i jedno i drugo, a sigurno je samo da polako pucaju šavovi režimu.\nNa drugoj strani Topčiderskog brda, kako sportski novinari vole da kažu, navijači Crvene Zvezde nemaju interes da talasaju protiv režima. Iako većina navijača sigurno ne podržava Vučića, Čovića i Terzića, oni svoje mišljenje ne smeju da iskažu na stadionu. Sa te strane, navodna ljubav prema klubu nadilazi zdravu pamet i pravo na mišljenje.\nPrivredno društvo Delije Sever postalo je ozbiljna grupa biznismena koja je fantomke zamenila za kravate i više ih ne interesuje blato u kom su se do juče valjali zajedno sa Grobarima. Crvena Zvezda je njima važnija od Srbije, od pravne države i poštenog društva. Naročito im je važnija od fer sportskog nadmetanja u kojem uvek pobedi bolji.\nMiloševića su smenjivali ujedinjeni Grobari i Delije. Koštunicom i Tadićem su godinama ispirali usta, a sada su ujedinjeni u ljubavi prema Aleksandru. Ta lažna slika održava se već čitavu deceniju, a da li će Grobari, koji se ne slažu sa svojom naprednjačkom upravom koja je pristala na ulogu ‘od drugog do poslednjeg na tabeli’, konačno progovoriti istinom i izdržati u nameri teško je proceniti.\nSve poluge moći u rukama su Vučića, a pokušaj da se navijači ućutkaju dolaskom Željka Obradovića očigledno za sada ne daje rezultate. Da li će ljudi koji vole Partizan, koji nemaju veze ni sa SNS-om ni sa Belivukom ni sa bilo kojom organizacijom biti u stanju da opstanu u ovo vučije doba? Pritisci su ogromni, opasnost je još veća.\nOpravdan je strah da može doći do ozbiljnih nemira i čini se da samo nedostaje jedan nepromišljen potez predsednika i najmoćnijeg čoveka u državi, koji bi obuhvatio široke narodne mase, i koji bi ponovo doveo do velikih uličnih sukoba i rata svih protiv svih.\nDo tada, ne vodite decu na stadion jer tamo nemaju prilike da gledaju sprotska nadmetanja.\noznakejug protiv istoka navijači Partizana skandiranje vučiću sukobi navijaca tuca navijaca partizana vucicu pederu\nVučić u Novi Sad došao kao car, a ispraćen zvižducima kao “peder” i “diktator”\n23/07/2021 у 15:46\nPašće uskoro uz veliki tresak, nešto poput 5. oktobra, ali ovog puta bez podrške Zapada.


Završen projekat EMS-a za sigurnije napajanje centralnih delova Beograda - U planu izgradnja još dva podzemna kablovska voda - TopVesti.rs\n24 sata | pre 13 sati\nZavršen projekat EMS-a za sigurnije napajanje centralnih delova Beograda - U planu izgradnja još dva podzemna kablovska voda\nElektromreža Srbije uspešno je završila značajan projekat izgradnje podzemnog visokonaponskog kablovskog voda od EMS-ove trafostanice Beograd 17 kod Plavog mosta do EPS-ove trafostanice Beograd 23 na Autokomandi, objavljeno je na sajtu EMS-a . Time su stvoreni uslovi za još pouzdanije i sigurnije napajanje centralnih delova grada, uključujući i delove\nTrafostanice "Plavi most" i "Autokomanda", povezuje sada 3,2 kilometra podzemnog visokonaposkog kabla. EMS uskoro počinje izgradnju još dva takva kabla koja će ići preko mosta na Adi do Novog Beograda, čime će biti zaokružen visokonaposki prsten za nesmetano napajanje strujom i uskog jezgra grada. 36622235 Pripremila Ružica Vranjković Your browser\nFoto: Beoinfo / Promo Od trafostanice "Beograd 17" kod Plavnog mosta do trafostanice "Beograd 23" na Autokomandi izgrađen je podzemni visokonaponski kablovski vod, što će doprineti stabilnom i bezbednom snabdevanju centralnih delova grada, rečeno je danas u Starom dvoru. - Podzemni kablovski vod je dugačak 3,2 kilometra, u zemlji je postavljen u širini\nGradonačelnik Beograda prof. dr Zoran Radojičić i direktorka Akcionarskog društva „Elektromreža Srbije” Beograd Jelena Matejić govorili su na konferenciji za novinare povodom završene izgradnje podzemnog visokonaponskog kablovskog voda od trafostanice Beograd 17 kod Plavog mosta do trafostanice Beograd 23 na Autokomandi. On je rekao da će se ovom mrežom\nZavršena izgradnja podzemnog visokonaponskog kablovskog voda od trafostanice Beograd 17 kod Plavog mosta do trafostanice Beograd 23 na Autokomandi.\nBEOGRAD - "Elektromreža Srbije" završila je projekat izgradnje podzemnog visokonaponskog kablovskog voda od EMS-ove trafostanice Beograd 17 kod Plavog mosta do EPS-ove trafostanice Beograd 23 na Autokomandi. Kako je rečeno na konferenciji za novinare u Skupštini grada, time su stvoreni uslovi za još pouzdanije i sigurnije napajanje centralnih delova


Donald: Iznenadio sam samog sebe kod gola...\nRTV\t08.03.2018 15:35\nKapiten fudbalera Crvene zvezde Mičel Donald pobedu nad Vojvodinom (2:1) u Novom Sadu označio je kao veoma važnu na putu ka šampionskoj tituli.\nHolanđanin je na Karađorđu odigrao 104. meč za crveno-bele i na prvom mestu se izjednačio sa Kaduom Mendešom sa najviše nastupa u istoriji kluba računajući samo strance.\n"Srećni smo zbog pobede, zbog važna tri boda koja nam mnogo znače na putu do šampionske titule. Nije imali naše najbolje izdanje, grešili smo u igri i izvući ćemo pouke. Obe ekipa su bile ofanzivno orijentisane, bilo je dosta duela i izuzetno je važno da pobeđujemo u ovakvim utakmicama", rekao je Donald za klupski sajt.\nJubilej je Donald upriličio golom u 2. minutu, kada je odbitak golmana Emila Rockova prosledio u mrežu.\n"I sam sebe sam iznenadio kako sam brzo odreagovao kod gola. Prethodio je odličan udarac iz daljine Branka Jovičića, još jednom je pokazao kako snažan šut ima. Golmanu je bilo teško da odreaguje u tom trenutku i ja sam dobro iskoristio loptu koja se odbila".\nDonald ističe da mu je drago što je posle duže vremena ponovo bio strelac, šesti put u sezoni.\n"Odličan je osećaj. Veoma je korisno za ekipu da ima veznog igrača koji daje golove. Napadačima je nekada teško, njih svi odlično čuvaju tako da je bitno da iz pozadine ima nekog ko postiže. Videli ste da je na prethodnoj utakmici Krstičić dao odličan gol u odlučujućem trenutku", zaključio je Donald.\nFudbaleri Crvene zvezde, koji imaju 14 bodova prednosti na tabeli Superlige, u narednom kolu dočekuju Napredak, jedini tim od koga ove sezone imaju poraz u domaćem šampionatu.\nSrnić: Trofeji važniji od ličnih uspeha\nFudbaler Crvene zvezde Slavoljub Srnić izjavio je danas da je ponosan što je protiv Vojvodine odigrao jubilarnu 100. utakmicu u klubu gde je ponikao, ali i poručio da su trofeji važniji od ličnog uspeha.\n"Tek ukoliko osvajamo trofeje ovi lični uspesi dobiće na značaju, u suprotnom su nevažni. Imamo veliku bodovnu prednost, ali ni ne pomišljamo da se opustimo. Želim da ponovo podignem šampionski pehar, kao i pehar Kupa. Mislim da smo najbolja, najkvalitetnija ekipa u zemlji i želimo to da pokažemo i do kraja zadržimo prvo mesto", rekao je Srnić, strelac 19 golova za crveno-bele, od kojih je svakako najvažniji onaj za pobedu protiv Kelna i plasman u drugu fazu LIge Evrope.\nSrnić je debitovao za Zvezdu 6. novembra 2010. godine na utakmici protiv OFK Beograda, kada ga je tadašnji trener Aleksandar Kristić u 86. minutu uveo u igru umesto Ognjena Koromana.\nKao i većina "Zvezdine dece" do statusa standardnog prvotimca išao je "težim putem" preko Sopota i Čukaričkog.\nIgrao je za mladu reprezentaciju Srbije, ali, za sada, nije dobio šansu u seniorskoj selekciji.


Centar za pritvor u Gnjilanu (Foto top-channel.tv)\nTokom sastanka, Hadžiju je zahvalila na korektnoj saradnji Danskoj rekavši da je ta zemlja veoma vredan saveznik, posebno zbog spremnosti da pomogne Kosovu u oblasti krivičnog pravosuđa.\n„Strane su potvrdile napredak u pregovorima za postizanje konačnog sporazuma o transferu osuđenika iz Danske na Kosovo, koji se očekuje da ove godine potpiše i ratifikuje Skupština Kosova“, navodi se u saopštenju.\nIstiče se da je to partnerstvo bilo deo diskusije, pri čemu su obe strane izrazile spremnost da sarađuju za interese građana obe strane, u razvoju i unapređenju i drugih vitalnih interesa.\n„Snažno partnerstvo u sektoru pravosuđa, značajna ulaganja u oblasti energetike, garancije su za proširenje saradnje u drugim oblastima“, navodi se u saopštenju.\nKako je ranije saopšteno, radi se o zakupu 300 zatvorskih ćelija u Centru za pritvor u Gnjilanu za koje će Danska platiti 210 miliona evra.\nPrema nezvaničnim informacijama, u zatvore na Kosovu neće biti prebacivani osuđenici za teroristička dela niti oni sa mentalnim problemima.\nRukovodstvo zatvora će biti iz Danske, dok će zatvorski službenici biti sa Kosova.


Asmir Hodžić: “Laž je da protjerujemo Srbe, nikada niko nije ekshumiran sa groblja” – Magazin Plus\nHome/Politika/BiH/Asmir Hodžić: “Laž je da protjerujemo Srbe, nikada niko nije ekshumiran sa groblja”\nAsmir Hodžić: “Laž je da protjerujemo Srbe, nikada niko nije ekshumiran sa groblja”\nPolitici bi bilo bolje da se bavi pričama o ekshumacijama po Novom Sadu, Kragujevcu, Beogradu, a da se Sarajeva okane.\nNakon pisanja beogradske “Politike” i huškačkog naslova “Sarajevska vlast protjeruje i mrtve Srbe”, u kojem je napisano da se prekopava 13.000 srpskih grobova na devet grobalja u Kantonu Sarajevo, potražili smo odgovor u nadležnom kantonalnom preduzeću “Pokop”.\nIzvršni direktor za pogrebnu djelatnost i tehničke poslove u KJKP Pokop Asmir Hodžić u izjavi za Slobodnu Bosnu podvlači da je tekst beogradske Politike sraman i da nikada niko na groblju Bare nije ekshumiran zbog neplaćanja održavanja groblja.\nKategorično je kazao da je “čista laž da se Srbi protjeruju sa grobalja u Kantonu Sarajevo, nikada niko nije ekshumiran, to što piše Politika čisti je fašizam”.\n“Mi redovno vršimo ekshumaciju onda kada porodica želi da se proširi ili produbi grobnica za ukop novih članova. Uvijek radimo u skladu sa procedurama. Pred punom odgovornošću tvrdim da nikada niko nije ekshumiran ako procedure nisu ispoštovane”, veli Hodžić.\nRekao je da je Politici bolje da se bavi pričama o ekshumacijama po Novom Sadu, Kragujevcu, Beogradu, a da se Sarajeva okane.\nPodsjećamo da iza čitave priče stoji predsjednik Ujedinjene Srpske i predsjedavajući Srpskog kluba u Parlamentu BiH Nenad Stevandić.\n“To rade oni koji se često pozivaju na multietničnost i demokratiju. Njihova namjera je da nakon što su uništili srpsku imovinu i živote mnogobrojnih Srba, unište i grobove njihovih umrlih. Nema, naravno, reakcije predstavnika međunarodne zajednice u BiH”, rekao je za Politiku Stevandić.


Bruka i sramota u NOVOM BEČEJU, Foto: Petar Lazović, Ilustracija/Espreso.rs\nDom zdravlja je preko 400 dana u neprekidnoj blokadi zbog duga od oko 130 miliona dinara\nObjavljeno: 06.02.2019. 12:50h\n- Poštovani sugrađani, zbog nagomilanih dugova prethodnog rukovodstva Doma zdravlja, od 130 miliona dinara, danas su isključeni brojevi hitne pomoći. Rukovodstvo opštine je tokom dana pokušalo da ponovo uspostavi funkcionisanje brojeva, ali će oni biti uključeni tokom sutrašnjeg dana. Obezbeđen je broj na koji se možete javiti ukoliko imate potrebu za hitnom medicinskom pomoći. Privremeni broj HMP je 0600809413- navodi se u saopštenju Opštine Novi Bečej.\nDanas se na istom oko 11 časova pojavilo saopštenje u kome se javnost obaveštava da im je ponovo dostupan stari broj telefona za hitne slučajeve 194, piše na Fejsbuk stranici ove opštine.\nPoštovani sugrađani, Lokalna samouprava je rešila problem Doma zdravlja i uspostavila funkcionisanje brojeva. Brojevi na kojima možete dobiti Hitnu pomoć: 194 i 023 771 124, Centrala: 023 773 600 - piše u saopštenju bez naznaka da li je i na koji način rešen ovaj problem odnosno da li je dug izmiren ili je postignut neki dogovor sa provajderom usluga telefonije.\nhitna pomoćNovi BečejdugDug za strujuFejsbukOpština Novi Bečej


Kampanja 'Sva lica pristupačnosti' počinje sutra u Sarajevu @ StartBiH.ba\nOrganizacija amputiraca "UDAS", u partnerstvu sa Helsinškim parlamentom građana Banja Luka i Udruženjem građana "Nešto Više" Sarajevo, provodi projekt "Zajednice različitih, ali ravnopravnih građana", koji ima za cilj postići veći nivo uključenosti organizacija civilnog društva u proces evropskih integracija, fokusirajući se na povećanje socijalne uključenosti i nediskriminaciju osoba sa invaliditetom.\nProjekt će biti aktivno proveden u Banjoj Luci, Bijeljini, Sarajevu, Trebinju i Tuzli, u kojima će se organizovati javni događaji unutar kampanje "Sva lica pristupačnosti" sa ciljem animiranja javnosti o načinima poboljšanja kvaliteta života i integracije osoba sa invaliditetom, najavljeno je iz UDAS-a.\nPrvi događaj "Sva lica pristupačnosti" će biti održan sutra u Sarajevu od 11.00 do 12.00 sati, a planirana je i alternativna muzejska postavka slika "Muzej pristupačnosti" koja za cilj ima podizanje svijesti o svakodnevnim preprekama sa kojima se osobe sa invaliditetom suočavaju.\nProjekt "Zajednice različitih, ali ravnopravnih građana" finansira Evropska unija i svojim konceptom i rezultatima će doprinijeti ostvarivanju Ciljeva održivog razvoja 2030. Realizacijom projekta žele se ojačati kapaciteti mreže žena sa invaliditetom i mreže žrtava mina UDAS.\nPored toga, cilj je uticati na povećanje socijalne osjetljivosti organizacija civilnog društva, koje nisu primarno organizacije osoba sa invaliditetom, kao i predstavnika lokalnih vlasti.


Hocu.ba Banja Luka: Informativni čas o mogućnostima obrazovanja u SAD – Hocu.ba\nBanja Luka: Informativni čas o mogućnostima obrazovanja u SAD\nU organizaciji banjalučkog Centra za obrazovanje u Sjedinjenim Američkim Državama- EducationUSA Banja Luka, u srijedu, 22. 02. 2017. godine s početkom u 12.00 časova u biblioteci Poljoprivrednog fakulteta Univerziteta u Banjoj Luci, biće održan informativni čas/prezentacija o uslugama koje Centar nudi.\nNeke od tema o kojima će biti riječi uključuju proces upisa na američke fakultete, na poslijediplomski studij, mogućnosti za identifikovanje finansijske pomoći, apliciranje za američku studentsku vizu, pripremanje za život u drugoj kulturi, itd. Ovaj čas će držati Sonja Pržulj, savjetnica za obrazovanje u banjalučkom EducationUSA centru.\nPored navedenih tema, savjetnica će publici predstaviti i Fulbright Foreign Student Program, koji u potpunosti finansira Američka vlada i koji je namijenjen studentima koji su trenutno upisani na master ili doktorski studij.\nOva prezentacija je namijenjena kako studentima, tako i univerzitetskom nastavnom kadru.\nAutor Hocu.ba praksa Banja Lika EducationUSA informativni čas mladi prezentacija\n« Historijski muzej BiH: Poziv na radionicu “(Ne)primjereni spomenici”\nStipendije za studij na Univerzitetu u Pavia-i, Italija »